BalkanMagazin :: Lenjinov prevrat finansirala Nemačka\nLenjinov prevrat finansirala Nemačka\nčetvrtak, 09. novembar 2017 13:50\n“Kajzer Vilhelm II potrošio oko pola milijarde evra ( 582 miliona dolara ) u današnjem novcu da oslabi svog ratnog neprijatelja”, piše nemački Dojče vele povodom stogodišnjice ruskog i komunističkog “velikog oktobra”\n(Lenjin u Petrogradu 1917.)\nRusiji je njenu Oktobarsku revoluciju izvezla Nemačka, i to u eksplozivnom paketu zajedno s Lenjinom, tempiranim da silu koja je u savezu s Britanijom i Francuskom zaratila sa “centralnom osovinom” Nemačke i Austrougarske, gurne u haos i raspad – tačno kako se na kraju i zbilo.\n“Kajzer Vilhelm II potrošio je oko pola milijarde evra (582 miliona dolara) u današnjem novcu da oslabi svog ratnog neprijatelja”, piše povodom stogodišnjice ruskog i komunističkog “velikog oktobra” nemački Dojče vele. Međutim, ne uzalud. S boljševicima na vlasti, Rusija je prekinula rat i skliznula u krvavi unutrašnji haos.\nVerzija po kojoj je Rusija gurnuta u građanski rat zakulisnom igrom Berlina ne čuje se prvi put. Međutim, komunističke vlasti ne samo Sovjetskog Saveza već i članica istočnog bloka, oštro su kažnjavale “glasine” o nemačkoj zaveri. Teze o zaveri protivurečile su doktrini o zakonitosti i spontanosti revolucije. Sada, povodom stogodišnjice Oktobra, potvrda o instrumentalizovanju Lenjina pristiže i iz Berlina jer, kako god da je bilo – posle jednog turbulentnog veka u kojem je populacija nekada mnogoljudne zemlje osakaćena ruski revolucionarni slučaj je arhiviran.\nVozom koji je dao nemački car\nPrikaz nemačkog glasila počinje epizodom ispraćaja Lenjina, do tada u emigraciji, i grupe ruskih revolucionara u Petrograd 9. aprila 1917. vozom iz Ciriha. Putnici su u zanosu, pevaju Internacionalu, ali voz kojim putuju iz Švajcarske u Rusiju obezbedio je nemački car.\nU Petrogradu, sedam dana kasnije, Oktobar se i ne nazire, navodi Dojče vele. Prethodna, Februarska revolucija upravo je protutnjala. Car Nikolaj Drugi lišen je trona i u prestonici je na vlasti privremena vlada. U Berlin, koji je u iščekivanju, stiže prvi izveštaj – “poruka nemačke vrhovne vojne komande resoru spoljnih poslova”:\n“Lenjinov ulazak u Rusiju uspeh. On dejstvuje saglasno našim željama”, citira DW.\nPolitički paradoks, ili se bar čini takvim, ali kajzer Vilhelm Drugi “udružuje snage s komunistom Lenjinom”, kaže DW.\n“Cilj nemačkog imperatora je bio da konačno potkopa carevinu s kojom su takozvane centralne sile, Nemačka i Austrougarska, bile u ratu od 1914. Strategija Berlina bila je jasna: Lenjin i njegovi boljševici trebalo je da destabilizuju Rusiju, prema tome – usred samog Prvog svetskog rata – olakšavajući teret ratovanja na istočnom frontu. Nemačka imperija se uzdala u staro pravilo diplomatije: Neprijatelj mog neprijatelja je moj prijatelj. I plan je funkcionisao”, objavljuje nemačko glasilo.\nParvus, snimak iz 1905 (Vikipedia)\nIdeja o saradnji potekla je od Izraela Lazareviča Gelfanda, ruskog Jevrejina čiji je komunistički pseudonim bio Parvus, mališa.\nParvus je 1914. došao u vezu s nemačkim ambasadorom u Konstantinopolju, nudeći savez “pruskih bajoneta i ruske proleterske pesnice”. Tvrdio je “da su interesi Nemačke i ruskih revolucionara identični”. “Posle izvesnog skepticizma ponuđeno mu je da bude primljen u Berlinu.”\nPod međunaslovom “Kapitalisti i salonski boljševici”, DW navodi kako Gelfand nije prezirao luksuz, uživao je u udobnostima i voleo da bude okružen ženama.\nU Nemačku je došao još 1891. Pisao je za levičarske listove i sretao “sve vodeće komuniste tog vremena”, Rozu Luksemburg, Karla Kautskog, Lenjina i Lava Trockog.\nDva miliona maraka za boljševičku propagandu\nPosle “krvave nedelje” 22. januara 1905, kada je careva garda pucala u demonstrante u Petrogradu, ubivši više od 200 ljudi, Gelfand i Trocki požuruili su u Rusiju, stavivši se na čelo pobunjeničkih saveta, ali su uhapšeni. Otpremljeni su u Sibir, ali je Gelfand pobegao i prebacio se u Konstantinopolj.\nPonovo u Berlinu, Gelfand je febnruara 1915. primljen u nemačkom resoru spoljnih poslova. Napisao je i Ministarstvu Nemačke predao 23 stranice svog teksta o revoluciji u Rusiji – “putnu kartu svega onog što će se nekoliko meseci kasnije i dogoditi”.\nNapisao je “na koji način spolja podržan udar može da uspe”. “Za njega, to je bilo pitanje para, sabotaže i rušenja vlade. Mesec dana kasnije, nemačka imperijalna blagajna odobrila je dva miliona maraka ‘za podršku revolucionarne propagande u Rusiji”, navodi Dojče vele.\nOružje preko Švedske i Finske\nGelfand nije pravio razliku između svojih poslovnih interesa i političkih ciljeva. Bio je klasični ratni profiter, radeći sa svačim i svakim: oružjem, metalima, konjakom, kavijarom i odećom.\nPut na istok bio je blokiran borbama, ali su ga njegovi saradnici skrenuli kroz Švedsku do granice s Finskom koja je tada bila u sastavu Ruske imperije, potplaćujući graničare. I oružje i dinamit su prebacivani preko granice. Tim eksplozivom su potopljeni brodovi u luci Arhangelsk.\n“Parvusove akcije koordinirane su posredstvom nemačkog ambasadora u Kopenhagenu, grofa Ulriha fon Brokdorfa-Rantcaua, “uverenog da je pomaganje komunista opravdano ako to pomaže razaranju ratnog saveza”.\nDržavni udar u oblandi revolucije\n“Gelfandov lukavi plan urodio je na kraju plodovima. Na dan 7. novembra 1917, državni udar je ušao u istoriju kao Oktobarska revolucija. Privremena vlada je uklonjena, Sovjeti su uzeli vlast i Rusija je okončala Tročlanu antantu, vojni savez sa Francuskom i Britanijom. Za Rusiju, rat je bio gotov.”\nParvus je umro u Berlinu, 1924. Klara Cetkin ga je posle smrti opisala kao “imerpijalističku kurvu”, a i Sovjeti i Nemačka “su velom ćutanja prekrili istorijsku ulogu koju je odigrao”, kaže DW.\n“Lenjin je za kratko diskreditovan među ruskim komunistima, kao primalac kapitalističke pomoći, ali posle ubistva cara i njegove porodice 17. jula 1918. prešao je u ofanzivu. Na konferenciji partije, pomenuo je kako je često optuživan da je revoluciju izveo samo uz pomoć nemačkih para. To je, kontrirao je, nešto što on nikada nije poricao. ‘Voleo bih međutim da dodam’, insistirao je, ‘da ćemo mi sličnu revoluciju izvesti i u Nemačkoj, ruskim parama.”\nSto godina Oktobra navršilo se minulog utorka, ali jubilej nije tronuo rusku javnost, a ni vlast. Revoluciju su veličali Sovjeti. Današnja vlast, predsednik Vladimir Putin, zastupa da je boljševički prevrat za Rusiju bio tragičan dogadjaj.\nPutin je zastupnik evolucionog razvoja. Pogotovo naspram dugotrajnih savremenih pokušaja SAD da svaki Vašingtonu nelojalan režim uklone s puta zapadno finansiranim “revolucijama”.\nViše članaka povodom sto godina Oktobra je objavljeno u inostranstvu nego u Rusiji – mada ni tamo, uz bar po neku ocenu da je istorija potvrdila blogotvornost tog događaja za zemlju u kojoj se zbio.\nMnogo posmatrača primećuje da je revolucija zapravo to što je Rusiju na dugo odelilo i izolovalo od sveta.\nOd onog što je povodom veka od tog najčuvenijeg državnog udara štampano u Rusiji, vredno je skrenuti pažnju na upravo izašlu knjigu istoričara Vjaćeslava Nikonova “Oktobar 1917.” Rasijskaja gazeta objavila je tim povodom intervju sa Nikonovom, a naslov nad autorovim odgovorima čini se da kazuje sve: “Sve revolucije su rukotvorne.”\nMožda zvuči porazno, ali proizilazi.., zabluda je da je bilo koji narod u stanju da se podigne i nešto reši sam. Konci su u rukama elita. Elite, na žalost, ponekad i u šakama spoljnih sila.


Praksa u kompaniji Robert Bosch d....\nOtvorene su dve pozicije za plaćenu šestomesečnu praksu u kompaniji Robert Bosch d.o.o, namenjenu studentima završnih godina master akademskih studija.\nPotreban mašinski inženjer predu...\nStručna praksa u Elektroprivredi ...\nPozivaju se studenti treće godine osnovnih i prve godine master studija sa Mašinskog fakulteta u Beogradu da se prijave na konkurs za stručnu praksu u Elektroprivredi Srbije.\nEKO Serbia - Stipendije za postdip...\nJoš 7 dana za prijave za Univerzi...


Jerkov: Odbor za prosvetu o štrajku prosvetara | N1 Srbija\nJerkov: Odbor za prosvetu o štrajku prosvetara\n30.03.2015. |12.39 >12.43 |\nPoslanica Demokratske stranke Aleksandra Jerkov najavila je da će, kao predsednica Odbora za prosvetu, zakazati sednicu tog tela na koju će pozvati ministra prosvete, ministra finansija, ministarku za državnu upravu i predstavnike sva četiri reprezentativna sindikata zaposlenih u prosveti.\nJerkov je u pisanoj izjavi ukazala da predsednica Skupštine Srbije Maja Gojković, uprkos svojoj jasnoj obavezi iz člana 209. Poslovnika, nije zakazala sednicu Skupštine koju su od nje tražile četiri poslaničke grupe sa temom štrajka u prosveti.\nTeško je odlučiti da li je veći problem to što je predsednica direktno i nedvosmisleno prekršila poslovnik koji je obavezuje da takvu sednicu zakaže na zahtev bilo koje poslaničke grupe, ili to što poslanici vladajuće koalicije smatraju da u Skupštini ne treba razgovarati o problemu čije nerešavanje ide direktno na štetu dece, istakla je Jerkov.\nJerkov je dodala i da je neprihvatljivo da se u istom danu kada se nastavnicima i učiteljima saopšti da za njihove plate nema 23 miliona evra, Er Srbiji se dodeli 300 miliona evra.\nAleksandra Jerkov Skupština Srbije prosveta Prosvetari Ministarstvo prosvete Srđan Verbić štrajk\nTi mora da si higijenicarka sa 8 razreda skole i 4 sata rada dnevno...Sta hoces??? Lekar ima sa fakultetom 45 000 din\nKoliko ova mlada dama ima funkcija?Ja radim u izvrsnim vecu Vojvodine za 19,500din,a mlada dama je u izvrsnom vecu Vojvodine savetnica predsednika i ima 140,000din za to,a u zgradu I.V.nije usla dve godine!!!!!!!Moze se sve proveriti....\nSmesno je to sto vlada pregovara sa dva sindikata koja nisu reprezentativna a predstavnike prosvetara gura u stranu. Jos smesnije sto zvanicnici pominju 60 kategorija za platne razrede a potrebno je da, kao svi losi djaci, prepisu i primene platne razrede koje je npr. Slovenija usvojila. I najsmesnije je to da vlast ne zeli obrazovane gradjane, vec tupavo glasacko telo.


Dobro došli na internet stranici Simply-KV.at\nSindikata zaposlenih u proizvodnji PRO-GE. Ovde ćete naći:\nkoja se tiču rada Sindikata i kolektivnog ugovora\nPRO-GE Sindikat (puni naziv na nemačkom: PROduktionsGEwerkschaft) je jedan od sedam sindikata u Austriji.\nSindikat je dobrovoljno udruženje zaposlenih. On zastupa interese zaposlenih u odnosu prema poslodavcima, kao na primer u sklopu pregovaranja kolektivnog ugovora sa Vladinim predstavnicima. Svi sindikati u Austriji ujedinjeni su u jednoj sindikalnoj centrali tzv. Austrijskom savezu sindikata (naziv na nemačkom: Österreichischer Gewerkschaftsbund - ÖGB).\nOsim toga, u Austriji postoji i zakonom zagarantovano interesno udruženje za sve zaposlene a to je Komora radnika (na nemačkom: Arbeiterkammer - AK). Samim stupanjem u radni odnos kod nekog austrijskog preduzeća postaje se članom Komore radnika. Članom sindikata može se postati dobrovoljno. Takođe, i sva preduzeća u Austriji imaju svoje zakonom zagarantovano interesno udruženje poslodavaca tzv. Austrijsku privrednu komoru (na nemačkom: Wirtschaftskammer Österreich - WKO) a preduzeća u poljoprivrednom sektoru udružena su u Poljoprivrednoj komori (na nemačkom: Landwirtschaftskammer - LK).\nČime se bavi sindikat?\nOsnovni zadatak sindikata je kolektivno pregovaranje. Kolektivni ugovor je sporazum koji određuje uslove rada za zaposlene u jednoj grani privrede ili delatnosti. On se pregovara svake godine nanovo. Svakim pregovaranjem sindikat se zalaže za uvećanje zarada i razna poboljšanja za zaposlene. U borbi za ostvarenjem svojih zahteva sindikat može pozvati i na štrajk. Svim učesnicima u štrajku sindikat za vreme prekida rada isplaćuje štrajkačke naknade za izgubljene zarade. Članovi sindikata dodatno mogu da koriste besplatne pravne usluge i da dobiju podršku za rešavanje radnih sporova pred sudom.\nKoji kolektivni ugovor važi za mene?\nKoji se kolektivni ugovor primenjuje na radni odnos najpre zavisi o tome koje odobrenje za obavljanje privrednih delatnosti ima preduzeće. Ako ne znate pod koji kolektivni ugovor potpadate, obratite se najbližnjoj sindikalnoj podružnici ili savetu zaposlenih u vašem preduzeću. Sve kolektivne ugovore koje pregovara Sindikat zaposlenih u proizvodnji možete pronaći na internet stranici www.proge.at/kollektivvertrag. Zbirku svih austrijskih kolektivnih ugovora možete videti na internet stranici www.kollektivvertrag.at.\nDodatne informacije i objašnjenje značenja pojmova vezane uz teme rada, radnog prava i sindikate možete dobiti i na internet stranici https://www.arbeit-recht-einfach.at/ (na nemačkom jeziku).\nOva internet stranica realizovana je uz finansijsku pomoć digifonds-a Komore radnika u Beču.


U Brčkom otvorena Ljetna policijska škola - Avaz\nEDUKACIJE Približavanje rada službe mladima\nU Brčkom otvorena Ljetna policijska škola Kroz radionice učesnici će se upoznati s rizicima i sigurnosnim prijetnjama na području Distrikta\nU srijedu je upriličeno svečano otvaranje pete Ljetne policijske škole, koju će ove godine kroz tri dana pohađati više od 30 učesnika, saopćeno je iz Vlade Distrikta Brčko BiH.\nCilj ovogodišnje Ljetne škole je približiti mladim ljudima rad policije i drugih organizacija, a sve to kroz temu trodnevne škole "Mladi akteri sigurnosti".\nGradonačelnik Distrikta Brčko BiH Siniša Milić istaknuo je kako su trajanje te dobar odaziv ovog projekta potvrda anketa koje govore da Policija Distrikta Brčko BiH ima najveće povjerenje građana kada su u pitanju institucije.\n-\tVrlo brzo ćemo završiti proceduru za otklanjanje tehničkih nedostataka na novoj zgradi policije. Danas je na sjednici Vlade usvojena odluka o odobravanju programa utroška sredstava dotacije programu Ujedinjenih naroda za razvoj, čime je Vlada uradila svoj dio posla. Na izvođačima je da dalje realiziraju otklanjanje nedostataka i nadam se da će policija već za nekoliko mjeseci preseliti u novu, funkcionalniju zgradu, što će, uvjeren sam, doprinijeti još boljem radu - istaknuo je gradonačelnik Milić.\nŠef Policije Distrikta Brčko BiH Goran Pisić naveo je da će se mladi iz Brčkog i okruženja kroz ovu školu i različite tematske cjeline u naredna tri dana upoznati sa sigurnosnim izazovima i rizicima na području Distrikta Brčko.\nNa samom otvaranju, osim gradonačelnika Milića i šefa Policije Pisića, prisutan je bio i specijalni izaslanik za Balkan i države koje izlaze na Crno more Karolos Gadis.\nBrčko Policija Obuka Ljetna škola\nPotvrđena optužnica protiv bračnog para zelenaša


Promene u Makedoniji: Superliga sa 12 timova, Sehaligaši kreću od prvog kola! – Balkan-Handball.com\nUrh Kastelic stiže u Lemgo\nHome / Balkan / Promene u Makedoniji: Superliga sa 12 timova, Sehaligaši kreću od prvog kola!\nPromene u Makedoniji: Superliga sa 12 timova, Sehaligaši kreću od prvog kola!\nPoslednja izmena: 12/04/2021\nUpravni odbor Rukometne Federacije Makedonije (RFM) doneo je konačnu odluku o formatu u kojem će se naredne sezone igrati Superliga.\nBroj timova biće smanjen na 12, što znači da će samo dve najbolje ekipe iz plej-auta sačuvati status, dok će u elitni rang ući prvoplasirani tim Prve lige. Drugoplasirani iz Prve lige i trećeplasirana ekipa plej-auta igraće baraž meč koji će dati poslednjeg učesnika Superlige za sezonu 2021/2022.\nTakođe, novina je i to što će Sehaligaši, a to će, kako stvari stoje, ponovo biti Vardar i Eurofarm Pelister, početi takmičenje od prvog kola regulatnog dela, a ne od plej-ofa, kao što je to slučaj u aktuelnoj takmičarskoj godini.\nPrvih šest ekipa nadmetaće se u plej-ofu, a preostalih šest u plej-autu. Prvoplasirani tim će u doigravanje preneti pet bodova, drugoplasirani četiri, trećeplasirani tri, četvrtoplasirani dva, petoplasirani jedan a šestoplasirani nula bodova.\nIsti je sistem prenosa poena i za plej-aut, što znači da će sedmoplasirani preneti pet, osmoplasirani četiri itd.\nOd sezone 2022/2023, liga će se dodatno smanjiti, na 10 klubova.\n← Prethodni članak IN MEMORIAM – Vuk Roganović\nNaredni članak → PODCAST: O čemu razmišlja Halil Jaganjac?\nSlovenački reprezentativac Urh Kastelic ostaje u...


Republika / (VIDEO) BOMBETINA: Instagram eksplodirao zbog Anastasijinog GOLIŠAVOG snimka!\nAnastasija već duže od nedelju dana sa svojim dečkom Đorđem Kuljićem uživa na Tajlandu, odakle se redovno javlja svojim pratiocima na Instagramu.\nRažnatovićka je dovela liniju do savršenstva na šta je ponosna, te je na sebe lako nabacila minijaturni, tirkizni bikini i pohvalila se izvajanim, preplanulim telom.\nEstrada Zabava Pevačica Anastasija Ražnatović Snimak Telo Tajland Odmor


Novak Đoković razbio Rafaela Nadala i ispisao historiju Australian Opena - Portal 072info\nSrbijanski teniser Novak Đoković (1. ATP) osvojio je Australian Open nakon što je u finalu pobijedio Španca Rafaela Nadala (2. ATP) rezultatom 3:0, po setovima 6:3, 6:2, 6:3.Đoković je današnjom pobjedom postao prvi teniser koji je osvojio sedam naslova na prvom Grand Slam turniru sezone te je iza sebe ostavio Roya Emersona i Rogera Federera, koji su osvojili po šest titula.


SNOOKER - Strana 2 - KošarkaRS.com\nBy Nookie - Čet Maj 02, 2013 1:47 pm\n- Čet Maj 02, 2013 1:47 pm #36390\nRoni najavio da se opet povlaci. Odigrace jos 10 turnira posle svetskog prvenstva i to je to. Kaze trebala mu kinta za skolovanje dece pa se zbog toga vratio...kralj ...\n"Shvatio sam da mogu bez snukera, ali bio mi je potreban novac. Dugujem za školovanje moje dece, još nisam platio poslednje dve ili tri školarine. Nisam znao šta će biti u Šefildu, ali sada sam zaradio novac i mogu da platim školarinu za naredne dve godine. Iskreno, mislim da snuker nije za mene. Ovo bi mogao da bude moj poslednji veliki turnir - rekao je O'Saliven\nBy BogdanB - Čet Maj 02, 2013 8:29 pm\n- Čet Maj 02, 2013 8:29 pm #36478\nPa koliko kosta to skolovanje kada mu je trebala kinta? Koliko je on samo zaradio,pa mu ponovo treba kinta\nBy Nookie - Čet Maj 02, 2013 9:06 pm\n- Čet Maj 02, 2013 9:06 pm #36502\nBogdanB napisao: Pa koliko kosta to skolovanje kada mu je trebala kinta? Koliko je on samo zaradio,pa mu ponovo treba kinta\nE vala to i mene zanima...realno on je jedan od retkoh likova iz ovog sporta koji zapravo moze da privuce i sponzere,sigurno mu i tu kaplje lepa kinta. Ocekujem uskoro Ronny O'Sulivan snooker igricu\nBy BogdanB - Čet Maj 02, 2013 9:10 pm\n- Čet Maj 02, 2013 9:10 pm #36506\nIzgleda kada imas pare da ti nikad nije dosta.\nBy strelac - Čet Maj 02, 2013 9:15 pm\n- Čet Maj 02, 2013 9:15 pm #36509\nKomentator rece skolarina za 2 dece.Privatne skole, nije bas da je malo.\nSteta sto igraju on i Tramp u polufinalu.Roni je njegov sadasnji mentor.\nBy BogdanB - Ned Maj 05, 2013 11:49 pm\n- Ned Maj 05, 2013 11:49 pm #37306\nGledao sam kraj zadnjeg frejma,sta su sve ubacivali,bruka\nBy BogdanB - Pon Maj 06, 2013 2:40 pm\n- Pon Maj 06, 2013 2:40 pm #37377\nBy sasa 076 - Pon Maj 06, 2013 10:36 pm\n- Pon Maj 06, 2013 10:36 pm #37492\nPeta titula fantasticnog Ronija odigrao je maestralan turnir nesto najbolje sto sam gledao zadnjih par godina i zasluzeno osvojio sampionat, neznam sta bi rekao ali ovaj covek toliko znaci za ovu igru ma nesto sto je mesi za fudbal to je roni za snuker velemajajstor ove igre jedan fenomenalni lik sa svojom zivotnom pricom koji daje drugu dimenziju ovoj igri jednom recju FENOMEN\nBy sasa 076 - Pon Maj 13, 2013 5:08 pm\n- Pon Maj 13, 2013 5:08 pm #39763\nZanimljiv egzibicioni turnir za vikend tri najbolja igraca svih vremene Stiv Dejvis, stiven Hendri i Roni gomila sjajnih udaraca uzivancija mada je meni najaci utisak sudija Mikaelaa joj ako bi neko voleo da me poducava snuker to je ova g-dja\nBy BogdanB - Pon Maj 13, 2013 11:07 pm\n- Pon Maj 13, 2013 11:07 pm #39883\nVidi se na klipu sto sam iznad okacio. Opasna


NUNS :: Vesti :: Pet nacionalnih frekvencija u rukama tri biznismena\nNaslovna | Info | Vesti | Pet nacionalnih frekvencija u rukama tri biznismena\nPet nacionalnih frekvencija u rukama tri biznismena\nNajveći privatni TV magnati u Srbiji Željko Mitrović, Minos Kirjaku i Predrag Ranković.\nAko izuzmemo državnu televiziju RTS, srpski televizijski etar je u većinskom vlasništvu tri čoveka - Željka Mitrovića, vlasnika „Pinka“ i nezvaničnog vlasnika TV „Avale“, Minosa Kirjakua, zvaničnog vlasnika „Prve“ i nezvaničnog vlasnika RTV B92, i Predraga Rankovića Peconija, biznismena čije je poslovno carstvo - u kojem se našla i dečja „Hepi televizija“ - toliko da ga nazivaju jednim od najbogatijih ljudi istočne Evrope.\nDo pre samo godinu dana, javni servis RTS, na čijem je čelu Aleksandar Tijanić, i komercijalna RTV „Pink“, čiji je vlasnik Željko Mitrović, bili su neprikosnoveni vladari rejtinga na medijskom nebu u Srbiji.\nU medijsku utakmicu nedavno se uključila i Televizija „Prva“, u vlasništvu grčkog biznismena Minosa Kirjakua.\nOve tri televizije doslovno se iz dana u dan takmiče za lidersko mesto.\nUz pomenutih pet televizija, koje se mogu videti na čitavom prostoru Srbije, tu je još jedino Televizija „Hepi“ Predraga Rankovića Peconija.\nPeconi se u zvaničnim dokumentima nigde ne pominje.\nU registru se kao vlasnici ove televizije vode preduzeća „Kanal-1“ i „Ideogram“, a vlasnik „Kanala-1“ je upravo ovo drugo preduzeće, kojem se kao vlasnik navodi Petar Ranković.\nI ova dva preduzeća registrovana su na istoj adresi u Zemunu kao i druga preduzeća za koja se navodi da su u vlasništvu Peconija.\nZa vrednost tih televizija i njihovih programa jedan od ključnih elemenata je rejting.\nSistem rejtinga u Srbiji temelji se na istraživanju kuće „AGB Nilsen“, i jedino njihove rezultate prihvataju marketinške agencije u zemlji.\nNa bazi ispitivanja 3.000 gledalaca koji u kućama imaju instaliran takozvani piplmetar pravi se statistička analiza gledanosti na svim televizijama bukvalno iz minuta u minut.\nTrenutno glavni igrači na medijskom nebu jesu RTS, „Pink“ i „Prva“. Veliki javni servis RTS ima značajan priliv sredstava svake godine od pretplate.\nRTS takođe poseduje najveći broj zgrada, najveću arhivu koja je velikim delom nasleđena iz perioda bivše Jugoslavije, Radio-televizije Beograd.\nNajpopularnije domaće serije, drame i filmovi u proteklih 50 godina rađeni su za potrebe ove televizije - od legendarnih serija „Otpisani“, preko „Grlom u Jagode“, do „Boljeg života“ a neke serije prerasle su u kult poput „Nevena“, „Na slovo, na slovo“, „Pozorište u kući“, „Kamiondžije“, „Moj rođak sa sela“.\nDandanas program RTS najgledaniji je u periodu kada se emituje „TV slagalica“, „Dnevnik“ i domaća serija.\nMitrovićeva Televizija „Pink“ ima komercijalnu šemu, u kojoj dominiraju rialiti programi poput „Velikog brata“, „Farme“ i „Dvora“, ali i muzički šouprogrami „Grand produkcije“.\nNekoliko serija iz arhive TV „Pink“ imalo je veliku popularnost poput „Ljubav navika panika“, „Mješoviti brak“ i „Sva ta ravnica“.\nTelevizija „Prva“ pre godinu dana preuzela je kanal od TV „Foks“ i potpuno ga preoblikovala.\nDirektor Dejan Jocić u ime Minosa Kirjakua postavio je novu programsku šemu s nekoliko uspešnih turskih TV novela poput „1001 noć“, „Kad lišće pada“ i „Gumuš“ kao nosiocima gledanosti u takozvanom prajm tajmu (glavni večernji termin) i ozbiljno se priključio najgledanijima. RTS - 650.000\nNASLOVA U ARHIVI\nMedijski javni servis Srbije predstavljaju dva zemaljska TV kanala i jedan eksperimentalni, „RTS digital“.\nU sklopu sistema su satelitski program RTS i četiri radijska kanala, kao i razgranata mreža dopisništva u čitavoj Srbiji, internet portal i muzička produkcija PGP.\nU okviru muzičke produkcije postoje četiri orkestra i tri hora, produkcija nosača zvuka, izdavačka i galerijska delatnost.\nRadio-televizija Srbije danas zapošljava 3.226 radnika. U arhivi i dokumentaciji RTS postoji 120 hiljada sati materijala, odnosno oko 650.000 naslova. Radio-arhiva i fonoteka poseduju oko 2.250.000 snimaka, odnosno 150.000 nosača zvuka.\nPGP RTS fonoteka ima više od 11.500 fonograma sa izvođačima klasične, pop, rok, džez, izvorne, narodne i dečje muzike.\nŠteta od bombardovanja RTS-a procenjena je na 408 miliona dolara. RTS nije dobila odštetu za 19 uništenih predajnika iz osnovne mreže i za uništenu zgradu u Aberdarevoj ulici u Beogradu.\nCelokupna imovina RTS, prema poslednjim bilansnim podacima, iznosi 13,6 milijardi dinara.\nNa čelu ove medijske kuće je Aleksandar Tijanić, kome je ovo drugi mandat na mestu direktora, na koje ga je postavio Upravni odbor RTS.\nNa pitanje kakvi su planovi RTS za sledeću godinu, Tijanić kaže: - Ukratko, digitalizacija i šest novih emisija. Do 2013. godine trebalo bi da bude gotov proces digitalizacije, što nam je prioritet u investicijama.\nProces smo započeli još pre dve godine sa eksperimentalnim kanalom „RTS digital“ - dodaje Tijanić.\nMITROVIĆ VLASNIK ILI SUVLASNIK OSAM KOMPANIJA\nMitrovićeva „Pink medija grupa“ je, kako kažu, najveća privatna medijska grupa u jugoistočnoj Evropi sa sedištem u Beogradu.\nPMG ima poslovne sisteme u Srbiji, BIH, Crnoj Gori, Makedoniji i Sloveniji. U svom sastavu PMG ima sedam individualnih zasebnih kompanija.\nMeđu njima je firma „PFI studiji“ sa sedištem u Šimanovcima, koji pružaju kompletnu uslugu filmskim i TV produkcijama iz zemlje i sveta.\nNa lokaciji od 12 hektara nalazi se filmski grad sa osam velikih filmskih studija, upravnom zgradom i pratećim zgradama, fundusi, tehnika, apartmani za glumce i ekipu itd.\nU PFI studijima urađeno je nekoliko koprodukcija.\nU okviru „Pink grupe“ je pet zemaljskih kanala - TV „Pink“, TV „Pink BH“, TV „Pink M“ (Crna Gora), TV „Pink Slo“ (Slovenija) i TV „Pink Makedonija“ (Makedonija).\nTV „Pink“ emituje programe preko satelita sa dva svoja brenda „Pink plus“ i „Pink ekstra“, program je moguće videti u Aziji, Australiji, Evropi i Severnoj Americi. Preko „Total TV“ paketa moguće je gledati i 12 „Pinkovih“ kablovskih kanala.\nU sastavu grupe su i Radio „Pink“, „Medija sistem“, koji se bavi grafičkim dizajnom i animacijom, „Siti rekords”, koji ima oko pet hiljada fonograma u svojoj fonoteci, kao i najveća fabrika za proizvodnju CD i DVD u Srbiji - „Pink digital sistem“. Osma kompanija je „Air Pink“. RTV „Pink“ je 31. maja 2011. imala 689 zaposlenih.\nMitrović kaže da je uspeh njegove medijske imperije u tome što je „fleksibilna“: - Teško se urušavaju sistemi čija je platforma podignuta na više stubova.\nPa čak i u kriznim vremenima uspevamo da iznađemo mehanizme kako da takve situacije pretvorimo u benefit.\nDeficit koji je nastao zbog svetske krize od 20 do 30 odsto rešili smo povećanjem gledanosti naše televizije upravo za toliki procenat.\nI ostalim državama u regionu gde imamo svoje TV jedinice ista je situacija. Imali smo jednu zaista tešku godinu.\nSiguran sam da će sledeća biti mnogo bolja. Vrlo smo elastični i brzo se prilagođavamo tržišnim zakonima.\nInvesticije koje planiramo za sledeći period vezane su za digitalizaciju, koja nas očekuje 2014. godine - rekao nam je Željko Mitrović.\nVlasnička struktura promenjena je u januaru 2010, kada je TV „Foks“ prodala svoje akcije u Srbiji kompaniji „Antena grup“.\nInače TV „Antena“ postoji u Grčkoj od 31. decembra 1989. i deo je „Antena grupe” u vlasništvu Minosa Kirjakua.\nKirjaku je u Grčkoj poznat kao jedan od najmoćnijih ljudi u svetu šou-biznisa koji u okviru svog medijskog carstva poseduje i izdavačku kuću, internet servis, kao i muzičku produkciju „Heaven Productions“.\nDirektor Televizije „Prva“ je Dejan Jocić, iskusni profesionalac, s velikim međunarodnim iskustvom u TV industriji. Bio je generalni direktor za programe nemačkog sportskog kanala DSF i direktor produkcije Televizije „Pro ziben“.\nAutori: Vladimir Đurić i Branislav Grković


Vesti Autor:RTS18. okt. 202109:56 > 11:1924 komentara\n„Od prošle sednice Kriznog štaba nije došlo do poboljšanja situacije. Neka stabilizacija se vidi, ali na gotovo katastrofalnom nivou i to svakako nije poboljšanje“, naglašava doktor Kon za RTS.\n„Ona se dešava, iz dana u dan se vakciniše jedan broj ljudi, ali je to više nego nedovoljno. Trebalo bi najamnje deset puta više“, navodi Kon.\n„Ne može doći do pomeranja stava medicinskog dela Kriznog štaba jer se on formira na osnovu činjeničnog stanja i epidemiološke situacije, koja je vanredna, a povremeno i katastrofalna“, upozorava doktor Kon.\n„Verujem da će biti reči o kovid propusnicama“\n„Istovremeno smo tražili da se maksimizira kontrola sprovođenja mera uz korišćenje sankcija koje će se javno objavljivati. Tražili smo i da budu zabranjena javna okupljanja više od pet ljudi – sve što bi sprečilo masovno zaražavanje koje nam se dešava“, kaže Kon.\n„Skeptičan sam da će takve mere biti usvojene, ali verujem da će o kovid propusnicama još biti reči i očekujem da će to postupno početi da se uvodi. Videćemo samo kako“, kaže doktor Kon.\n„Ulazimo u šestu nedelju kada imamo preko 6.000 slučajeva dnevno, što je u jednom trenutku otišlo i na 8.500. To se nikada do sada nije desilo. Imamo trenutno u bolnicama najveći broj onih u teškom stanju. Situacija je takva da nema mesta i da se čeka satima“, ističe Kon.\n„Broj umrlih svakako veći od registrovanog“\n„Ne možemo bez ozbiljnih razmišljanjima o kontaktima i ozbiljnog poštovanja mera da očekujemo da će ovo da se zaustavi“, upozorava doktor Kon.\n„Jedno je ono što se registruje u toku samog događaja, a drugo su naknadne statističke analize na osnovu viška smrtnosti. Ne može da se menja metod i da se podaci iz drugog ubacuju u prvi, a i korsite se podaci koji su dostupni i u skladu sa zakonom. Ipak, da neko ne misli da se razlikujemo – umiranje je i kod nas na nivou sličnom kao i u mnogim drugim delovima sveta“, naglašava Kon.\nKaže da virus traži prostor među osetljivima i da ih nalazi među onima koji imaju najviše kontakata – nevakcinisani starosti između 30 i 55 godina.\n„Najmanje su vakcinisani oni ispod 30 godina i oni će tek najmasovnije da se zaražavaju jer virus stalno traži prostor. Posebno to važi i za mlade starosti od 12 do 18 godina. Formira se neka vrsta vršnjačke solidarnosti što je potpuno naopaka stvar. Stvara se utisak da je kul biti nevakcinisan“, kaže doktor Kon.\nepidemiološke merekoronavirusPredrag Kon


Francuzi lako protiv Belorusa\nRukometna reprezentacija Francuske savladala je selekciju Belorusije sa 39:30 (20:16) i došla na korak od plasmana u polufinale prvenstva Evrope u Danskoj.\nHrvatska je u prvom meču drugog kola pobedila Rusiju sa 33:25 (16:11).\nU preostaloj utakmici u utorak od 20.15 sati igraju Poljska i Švedska.\nRukometna reprezentacija Franucske


Ove godine subvencije Ministarstva privrede i vinarima – AGRO VESTI by agronews.rs\nOve godine subvencije Ministarstva privrede i vinarima\nHome agro danas Ove godine subvencije Ministarstva privrede i vinarima\nJan 31, 2020 | agro danas, Agrobiznis, fokus, Hrana, Investicije, Prehrambena industrija, Srbija, Teme, Tržište, Vesti\t|\nProizvođači alkoholnih pića u Srbiji, među kojima su i vinari, od ove godine prvi put će moći da koriste i podsticaje namenjene za početnike u biznisu i za razvojne projekte, dok će potencijalni korisnici sredstava za kupovinu opreme moći elektronski da se prijave kod poslovnih banaka koje će biti odbrane za partnere države u sprovođenju tog programa\nDržavni sekretar u Ministarstvu privrede Dragan Stevanovića je za Tanjug rekao da je u budžetu Ministarstva ove godine opredeljeno ukupno tri milijarde dinara za tri programa – za početnike u biznisu, za razvojne projekte i za nabavku opreme.\nNajavio je da će krajem februara biti rapisan poziv za korišćenje sredstava za nabavku opreme, jer prethodno treba da se izaberu poslovne banke i lizing kompanije koje će biti partneri države u sprovodnju programa za nabavku opreme, za koji je ove godine opredeljeno dve milijarde dinara.\nStevanović je rekao da će uslovi za kreditiranje ostati isti, i da podrazumevaju 25 odsto granta, pet osto učešća samog investitora, dok je 70 odsto učešće kredita koji se obezbeđuje preko poslovne banke.\nNovina ovog programa od ove godine je i, kako je naveo, mogućnost da potencijalni korisnik podrške za kupovinu opreme uopšte i ne ode u banku, a da dobije pravo na podsticaj.\n“Sve je elektronski uvezano. Postojaće elektronska aplikacija koju će iz svoje sobe moći privrednik da pošalje banci. Od tog trenutka banka i Ministarstvo i sve nadležne državne službe i institucije koje su sada elektronski umrežene preuzimaju deo svojih obaveze i poslova i svi neophodni podaci koje treba da obradi banka biće na raspolaganju banci”, objasnio je Stevanović.\nBanka će, dodaje, potom završiti njihovu obradu i elektronskim putem obavestiti potencijalnog korisnika sredstava da li je ostvario pravo na kredit ili nije.\nStevanović je rekao da su programi za početnike u biznisu i za razvojne projekte od ove godine uključili prvi put i industriju alkohola.\n“Ovaj program smo dodatno relaksirali time što smo neke prerađivačke industrije koje do sada nisu bile, uključimo, poput industrije alkohola. Znamo da je vino počelo da bude prepoznatljivo u Srbiji, da se ova grana industrije razvija. Za takav vid delatnosti ćemo takođe omogućiti povlačenje sredstva kroz ove programe”, rekao je Stevanović.\nZa početnike u biznisu oko 200 miliona dinara\nPrecizirao je da će ove godine za program subvencija namenjenih za početnike u biznisu biti oko 200 miliona dinara.\nMeđu uslovima za korišćenje tih podsticaja je da firma posluje do dve godine, ročnost otplate je pet godina, uz godinu dana grejs perioda, dok je učešće bespovratnih sredstava u ukupnom kreditu u iznosu od 30 odsto, odnosno 40 odsto za preduzeća u najnerazvijenijim opštinama.\nBiće nastavljen i program za podsticanje preduzetništva kroz razvojne projekte za koje je opredeljeno 850 miliona dinara, a od ove godine, kaže Stevanović, pored malih i srednjih preduzeća, sredstva mogu da koriste i velika preduzeća.\nUslovi za dobijanje tih subvencija nisu se menjali, pa je tako predviđeno 20 odsto bespovratnih sredstva u lokalnim samoupravama koje su u prve tri grupe razvijenosti, dok je za četvrtu grupu razvijenosti predviđeno 30 odsto bespovratnih sredstava.\nRok otplate kredita je 10 godina, uz godinu dana grejs perioda, kamatne stope na bankarsku garanciju su jedan odsto, a na ostale vidove obezbeđenja su dva procenta.\nProgram podrške biće preslikan i na Republiku Srpsku\nStevanović je rekao da će poziv za korišćenje podrške iz tog programa biti objavljen uskoro i pozvao privrednike da koriste mehanizme i instrumente koje im nudi država, a za koje kaže da su dali velike rezultate u prethodnoj godini.\nZa tri programa podsticaja, koji se odnose na nabavku opreme, razvojne projekte i za početnike u biznisu Stevanović kaže da su dali dobre efekte i najavio da će program podrške za mala i srednja preduzeća koji se sprovodi u Srbiji biti preslikan i na Republiku Srpsku, po sličnom modelu koji tek treba da bude preciziran.\nTags: elektronska aplikacijainvesticijeministarstvo privredesubvencijevinarstvo\nU novembru zeleno svetlo Srbiji za IPARD sredstva\nSrbija bi u novembru od Evropske komisije mogla da dobije "zeleno svetlo" za korišćenje pretpristupne pomoći iz programa IPARD za poljoprivredu, a novac bi poljoprivrednicima bio dostupan krajem 2017. ili početkom 2018.Prva sredstva iz programa IPARD biće za nabavku mehanizacije i preradu hrane\nEBRD: Udvostručena ulaganja u Srbiji\nEvropska banka za obnovu i razvoj postavila je novi rekord u ulaganjima u Srbiju, saopšteno je iz te finansijske institucije


Njenu frizuru kopirala je svaka druga devojka na planeti, a Vishy karirani print je postao popularan zahvaljujući njenoj venčanici Jackques Esterel sa ovim printom, u kojoj se Bardo udala za glumca Žaka Šarijea.\nStil mlade Brižit izgleda moderno i u naše vreme. Pleteni pončoi sa skandinavskim šarama, parke sa krznenim kragnama, jednostavni džemperi od kašmira i somotne pantalone uvučene u visoke kožne čizme - Bardo stajlinzi i danas inspirišu.


Humanitarne akcije - Milana Sweet Life\nSweet life децембар 16, 2017\nDani prolaze brzo, za njima meseci pa eto i godina.\nVeoma često se pitamo gde smo izgubili vreme, šta smo uradili za godinu dana, da li je to dovoljno, jesam li zadovoljan/na…\nOno što se ja veoma često zapitam jeste da li deci pružam dovoljno pažnje.\nSada bi neko ko me dobro poznaje rekao i PREVIŠE.\nEto,onda mi bude lakše. 😍\nPo meni nije dovoljno samo najbližima pružati pažnju/pomoć. Ono što već godinama unazad praktikjem jeste neki vid humanitarne pomoći.\nOdvek sam bila „hrčak“ koji prikuplja stvari i ukoliko čujem da su nekome potrebne poklanjala sam.\nKasnije se moja pomoć širila i na podržavanje drugih vidova akcija.\nOdvek sam s nekom tugom i teškoćom u grudima slušala kako je nekome potrebna pomoć zbog bolesti ili teškog materijalnog stanja.\nOno što me je najviše pogađalo jeste kada čujem da je potrebna pomoć nekom detetu a najviše bebama. Od trenutka kada sam osetila šta znači biti majka sve mi je teže kada čujem za pomoć koja je potrebna detetu. Ne mogu a da ne pomognem.\nPrvo da bih pomogla osobi kojoj je potrebna pomoć a drugo da bih osetila olakšanje u grudima.\nTaj sećaj koji imam kada pomognem nekome bar malo nije lako opisati.\nMožda je nekome čudno ali ti trenuci su za mene kao kod malog deteta sreća zbog dugoočekivane igračke. Trenuci kada osećam da lakše dišem i da bih mogla da poletim.\nNeću nabrajati kako sam i kome sve pomogla jer cilj ovog posta nije to.\nŽelim samo da vam predstavim par akcija pa ukoliko vam se neka dopadne PODRŽITE JE.\nKako je trenutno aktuelna praznična atmosfera i ukrašaanje 🎄 evo ideje za jedan odličan ukras a istovremeno pomažete preslatkoj devojčici Anji. Naime na sajtu mamaitata.rs sam sasvim slučajno naišla na post o humanitarnoj pomoći za malu Anju. Anja je rođena u 28 nedelji zajedno sa svoje dve sestre. Međutim Anja ostaje bez kiseonika i nalazila se u teškom kliničkom stanju. Dijagnostikovana joj je cerebralna paraliza. Njena mama se obratila humanitarnoj fondaciji budihuman u nadi da će tako uspeti da prikupe sredstva potrebna za Anjino lečenje. Ljubica (mamaitata.rs) u saradnji sa Jane Does Craftroom pravi prelepe unikatne novogodišnje ukrase. Uplatom na Anjin račun u iznosu od 300din dobijate ukras. Dovoljno je samo da dostavite dokaz o uplati i ukras će biti poslat na vašu adresu.\nHumanitarna akcija „Kuke dobrote“ Ako imaš donesi, ako nemaš odnesi. Ovog puta se prikuplja odeća, obuća, hrana, igračke, slatkiši…Za ovu akciju sam prvi put čula pre možda čak dve godine. Zamišljena je tako da na mestu koje je označeno natpisom „Kuke dobrote“ ostavite bilo kakav vid pomoći a oni koji nemaju mogu slobodno da se posluže ostavljenim stvarima. Informacija na koju sam naišla na instagram profilu najbolje_za_vas jeste da pomoć možete doneti u\nponedeljak 18.12.2017. od 14 do 20h :\nKafić Atsajder , Kralja Petra 4A\nKafić Šankh, Marka Oreškovića 11\nKaldrma bar, Skadarska 40b\nSve stvari nakon akcije biće donirane Prihvatilištu za odrasle i Svratištu za decu.\nGranum novogodišnji paketići . još jedna sjajna akcija . Kupovinom paketa svaki kupac donira 180,00 rsd za Subotičku Kolevku koja brine o deci bez roditeljskog staranja i osobama sa posebnim potrebama. Porudžbine se primaju isključivo putem privatnih poruka na njihovom instagram profilu. Cena paketića iznosi 1099,00 rsd, a u njemu ćete pronaći:Slatke organske kreker sa urmom 100g, Kikiriki puter 250g, Naturela namaz sa rogačem i medom 250g, Organski koncentrat voćnog soka od višnje i jabuke 200ml, Bar diabet sa bundevom 30g, Bar diabet sa suncokretom i lanom 30g, ,Bar diabet sa susamom 30g, Bar sa brusnicom organski 30g, Bar sa šumskim voćem organski 30g.\nAkcija Čepom do osmeha predstavlja akciju prikpljanja plastičnih čepova od ambalaže i njihovim recikliranjem pomažete deci sa invaliditetom ili sa nekom smetnjom u razvoju u obrazovno školskom procesu. Ova akcija pokrenuta je pre 5 godina.\nSlična akcija Čep za hendikep pokrenta je 2013.godine i takođe od prikpljenih plastičnih čepova koji se reklamiraju pomaže se ljdima kojima je to potrebno.\nOvakve akcije svi možemo podržati samo je potrebno setiti se. Kada sledeći put bdete otvorili neku flašu sa vodom, sokom, kada budete potrošili mleko,jogurt, ulje…nemojte baciti čep već se setite ove akcije. napravite sebi u stanu malu kutiju u koju ćete ubacivati čepove pa kada se „nakupe“ odnesite ih na označeno mesto za njihovo prikupljanje. Imate kutije u većini DM drogerija kao i po osnovnim školama, vrtićima.\nAkciju „Samohrana mama nije sama“ pokrenula je Sara koja stoji iza instagram profila _momsters_ . Cilj akcije je da se jave samohrane mame / tate i da slobodno kažu šta im je potrebno 8 Pelene, kremice, hrana, garderoba, obća, igračke). Svi oni koji mogu i žele na bilo koji način da pomognu jave se u komentaru i pravi se organizacija pomoći. Akcija je uspešno sprovedena već tri puta.\nHumanitarna akcija #danadjapobedi trogodišnja devojčica Nađa boluje od teškog oblika leukemije i trenutno je u Nemačkoj na lečenju i potrebna joj je finansijska pomoć kako bi nastavila lečenje. Kako Nađa nema pravo na SMS pomoć njeni najbliži su došli na ideju da zajedno sa njom prave narukvice čija je cena simboličnih 200 dinara.\nVerovatno ste i vi svesni da je ovo mali deo akcija koje trenutno traju. U svakom trenutku možete pomoći slanjem SMS-a na humanitarne brojeve, odnošenjem garderobe i obuće u crveni krst, prihvatilište, u marketima često ima akcija prikupljanja sredstava od prodatih proizvoda, Rosa voda ima stalnu akciju da od svakog prodatog proizvoda izdvaja sredstva i otvara škole roditeljstva.\nPRIDRUŽI SE AKCIJAMA !\n4 thoughts on “Humanitarne akcije”\nSlažem se sa Zujalicom, svaka čast na ovoj objavi i korisnim informacijama. Ja šaljem sms kad sam u mogućnosti, a u toku nedelje ću organizovati i humanitarni praznični giveaway, nadam se da će se ljudi odazvati.\nдецембар 17, 2017 у 11:05 pm\nWow, sve pohvale za ovaj post. Veoma je humano i ljudski pomagati i tog se ne trebamo stidit. U današnje vrijeme najviše ima onih kojima je pomoć potrebna, ali na žalost mnogi bježe od toga. Iskreno se nadam da će se to promijeniti ^_^\nдецембар 17, 2017 у 11:07 pm\nSlažem se sa tobom. I ja se iskreno nadam da će se nešto promeniti . ..\nдецембар 17, 2017 у 11:12 pm\nDivno, verujem da hoće. Moj prethodni post je giveaway post pa ako želiš prijavi se i "probij led" 😆😉


Održan 1. sastanak partnera u okviru projekta THESAURUS | Udruženje obrtnika grada Zagreba\nTokom posjeta gradu Vaslui, predstavnici Obrtničkog udruženja grada Zagreba su imali službeni prijem kod gradonačelnika te kod župana Vaslui županije. Nakon službenog prijema domaćini prvog projektnog sastanka su predstavnicima ostalih partnera organizirali posjetu „Stefan cel Mare” muzeju i “Nicolae Milescu Spatarul” knjižnici. Drugi dan projektnog sastanka je bila održana Internacionalna konferencija „Valorizacija tradicije kroz nove praktične mogućnosti za odrasle učenike“ , na kojem su svi partneri imali prezentacije s kojim su predstavili svoje institucije te izrazili želje i očekivanja kroz sudjelovanje u THESAURUS projektu. U sklopu konferencije također je organizirana i prezentacija poznatih nacionalnih jela i pića svakog od zemalja partnera.\nNakon obavljenih projektnih aktivnosti u Vasluiu, projektne aktivnosti su preseljene u grad Piatra Neamț gdje su na na radionici održane praktične vježbe za sve predstavnike vezane uz tradicionalnu lokalnu baštinu. Uz radionice domaćini prvog projektnog sastanka su ostalim sudionicima organizirali kulturno-tradicijski program prilikom kojeg je ansambl "Şezătoarea" Vânători Neamţ prezentirao tradicijske rumunjske plesove i pjesme. Kordinatori projekta su prilikom boravka u gradu Piatra Neamț sudjelovali u televizijskoj emisiji na regionalnoj TV postaji te su tamo predstavili svoje institucije kao i očekivanja vezana uz THESAURUS projekt.\nadmin sri, 12/04/2013 - 01:00


Martina Dalić: Vlada priprema zakon za spas Agrokora (VIDEO)\nPotpredsjednica Vlade i ministrica gospodarstva, poduzetništva i obrta Martina Dalić na konferenciji za novinare govorila je o dosadašnjim Vladinim aktivnostima vezanim za očuvanje stabilnosti hrvatskoga gospodarstva.\nIstaknula je da je odgovornost za pronalaženje načina, modela i metoda rješavanja poslovnih teškoća u koncernu Agrokor prije svega na upravi i vlasniku kompanije, zbog 40.000 zaposlenika Agrokora u Hrvatskoj i oko 5000 kompanija-dobavljača koje posluju s Agrokorom i koje o njemu ovise.\n“Potaknuti ovim zbivanjima i vijestima koje pratimo vezano uz Agrokor, ali ne ograničavajući se ni u kojem slučaju samo na Agrokor, već imajući u vidu da u Hrvatskoj postoji i niz drugih kompanija koje mogu potencijalno uzrokovati rizike za cjelokupni gospodarski sustav, u Vladi intenzivno radimo na pripremi zakonodavnog i institucionalnog okvira čija je svrha zaštititi stabilnost ukupnog hrvatskog gospodarstva upravo u situacijama i slučajevima kada se s teškoćama suočavaju sistemski važne kompanije, a nisu u stanju te teškoće same razriješiti”, istaknula je. Dodala je da se u uzradi zakonskog prijedloga koriste iskustvima drugih država u slučaju sistemski važnih kompanija.\n“Cilj, svrha i razlog za ovaj zakon su stvaranje uvjeta za sistemski bitne kompanije ako se nađu u problemima. Želim poslovno naglasititi da ovaj zakon ne pripremamo za Agrokor ili Todorića. No, ako bi situacija u Agrokoru to zahtijevala, to bi se moglo primijeniti i na njih. Vladi ovaj zakon omogućava zaštitu ekonomije”, rekla je Dalić.\n“Prijedlog zakona koji se priprema”, navela je Dalić, “mogao bi se potencijalno primijeniti na bilo koju kompaniju u Hrvatskoj koja ima više od 8000 zaposlenika, bilo samostalno ili kao grupa, te koja ima više od milijardu kuna duga koji više ne može samostalno i uredno otplaćivati.”\n“Tim zakonskim prijedlogom stvara se procedura koja u ograničenom razdoblju osigurava uvjete za transformaciju kompanije uz pravedan i fer tretman svih postojećih vjerovnika. Pritom se u toj proceduri stvaraju pravni uvjeti da se u najkraćem mogućem roku od pokretanja postupka koji bi se predvidio zakonskim prijedlogom, stvore uvjeti za isplatu dobavljača za isporučenu robu i usluge i stvore pravni uvjeti za normalno poslovanje kompanije dok traje njezino poslovno, vlasničko, financijsko i drugo restrukturiranje”, rekla je.\n“Izrada tog zakonskog teksta u vrlo je visokoj fazi dovršenosti. Očekujem da će nakon izrade i brušenja svih posljednjih detalja biti upućen u proceduru vrlo brzo”, istaknula je Dalić, dodavši kako bi to razdoblje moglo biti sljedeći tjedan.


Pevač grupe "Ruž" premlatio dve devojčice?\nPevač grupe „Ruž“ premlatio dve devojčice?\nM. D. 21. avgusta 2015. 13:37\nVuk Rosandić (45), nekadašnji pevač pop grupe „Ruž“, navodno je pretukao dve devojčice maloletnice od 15 godina jer su napale njegovu kćerku.\nIncident se dogodio prošle subote oko 18:30 sati ispred ulaza stambene zgrade u Ulici Šajkaška 31 na opštini Palilula.\nLekari su jednoj devojčici konstatovali modricu od udarca, kao i jednu staru ranu s krastom, prenose beogradski mediji.\nBivši pevač jednu devojčicu je ošamario dok je drugu išutirao. Jedna od njih se i brzo snašla pa je uzela motku i njome nekadašnjeg pevača udarila u glavu. Pet dana posle sukoba devojčice su osećale posledice napada i osećale jake glavobolje.\nPevač je i sam potvrdio da je došlo do incidenta. On je na svojoj Fejsbuk strani dao izjavu šta se zapravo desilo. Saopštenje Vuka Rosandića prenosimo u celosti.\nSnimak opšte tuče iz drugog ugla: Konor prvi udario Habiba u kavezu…\n„Nikada u životu nisam dobio niti krivičnu, niti prekršajnu prijavu, moja ćerka Lara je završila 5. razred i za sada je odlikaš i nikada do sada nije učestvovala ni u jednom incidentu koji je uključivao fizičko ili verbalno nasilje.\nProšle subote oko 18h, u naš stan ušla je vidno potresena komšinica Ivana sa mojom ćerkom koja je bila potpuno crvena u licu, plakala i bila dezorijentisana. Dve devojke od 15 godina su nakon neke Facebook prepiske uhvatile moju ćerku, naterale je da kleči, uhvatile za kosu, sabile uza zid i počele da joj udaraju šamar po šamar. Posle drugog šamara usledilo je pitanje: ‘Šta je pi*ice, je’l boli? Nemoj slučajno da plačeš’. Posle trećeg šamara su zastale držeći je za kosu i rekle ‘a, šta ćemo još da joj radimo? Nemoj slučajno da si zaplakala, samo pi*ke plaču, je l’ jasno?’. Četvrti šamar je bio toliko jak da je Lara udarila levom stranom glave o zid. Sve to je gledala komšinica i pre nego što se osmelila da priđe Lari i pokuša da joj pomogne, udarili su joj i peti šamar i rekli da ne sme ovo nikom da priča i pritom joj ukrale mobilni telefon, naglasivši da ako nekom ispriča šta se desilo, proći će još gore.\nMoja ćerka nije neka kmeza, ali možete zamisliti koliko je bila paralisana strahom, do kada je komšinica Ivana prišla da je pita da li je u redu, Lara je pritiskajući suze odgovorila da jeste. Ivana je, hvala dragom Bogu, uzela za ruku i povela u naš stan.\nSišao sam liftom sa Larom, van sebe i pronašao dve devojke koje uzgred duplo veće i više od moje ćerke. Upitao sam prvu devojku ‘ko mi je tukao ćerku? ko joj je ukrao mobilni telefon?’. Ta devojka mi je doslovce odgovorila ‘šta te briga gde je mobilni, naje*aćeš kao tvoja ćerka’, zatim se okrenulaka Lari koja je stajala iza mene i srdito joj prstom pripretila ‘naje*aćeš’. U tom trenutku sam je ja izrevoltiran gurnuo, da bi me sekund, dva posle toga ova druga devojka udarila svom snagom nekom daskom u glavu i rascepala mi čelo.\nRefleksno sam, u samoodbrani uzvratio i šutnuo po nozi.\nU Urgentnom centru su mi konstatovali nagnječenje lobanje, tetanogenu ranu i naravno, primio sam anti tetanus. Posle udarca sam viknuo ‘stanite’ i uzeo neki telefon koji je bio na zemlji tvrdeći da neću da im ga vratim dok ne vrate ćerkin.\nKrenuli smo do nekih cigala, nekog šuta odakle su izvukle Larin mobilni. Tada sam otišao u školsko dvorište i zahtevao da obe devojke pozovu roditelje i da pod hitno idemo u policiju. Sačekao sam majku, otac se pojavio u policiji nekih pola sata kasnije.\nEpilog na današnji dan je ovakav – moja ćerkica već 7 dana sama ne izlazi napolje, dečkava se da odjednom u stanu krene da plače, bukvalno da rida … u prisustvu majke ili mene izađe na 15 min.\nNaše dete bez daljnjeg nije isto dete kao od prošle subote, turobna je, ćutljiva, tužna i povučena u sebe. I u celoj priči najveća sramota medija je činjenica da su bacili akcenat na moje ponašanje, koje je predstavljeno lažno, tendenciozno i na generalno jedan odvratno izvitoperen način.\nAkcenat treba da se stavi na sadistično i brutalno i fizičko i psihičko maltretiranje naše ćerke od strane dvoje maloletnih prestupnika.\nNije toliko strašno što su devojke, zajedno sa majkom bestidno lagale prilikom davanja svojih izjava, već su time potvrdile da uopšte nisu svesne svog postupka. I kako mi sada kao porodica da se zaštitimo? Ne možemo da ih tužimo jer su maloletne. Verovali ili ne, ne možemo da podnesemo bilo koju vrstu prijave. Ja sada govorim svojoj ćerki da će sve biti u redu, ali zaista ne znam da li će sve biti u redu. Ako su mogle da joj prete da će je prebiti još više ako prijavi nasilje, otkud da znam da joj se neće osvetiti? Iako nisu iz našeg kraja, posle incidenta obe su šetale po kraju, izigravale pobednice i hvalile se kako su pretukle i oca i ćerku. Na kraju krajeva, otkud znam da me neće sačekati noću u ulazu i recimo gađati me ciglom u glavu?\nHvala Ivani koja je pristala da svedoči o svemu što je videla i hvala joj bezgranično što je spasla Laru daljeg zlostavljanja.\nA, ja sam duboko ubeđen u jedno, ove devojke se upravo ponašaju ovako zato što su svesne da im u suštini niko ne može ništa.\nBez predrasuda prema tužiocu, nadam se da će uzeti u obzir SVE činjenice vezane za incident i doneti odluku koja će biti pravična i jasna. Hvala i komšijama koje su pristale da svedoče da iste devojke već dve godine prave iste ili slične probleme, da su nekoliko puta na identičan način zlostavljale drugu decu. Na moje pitanje zašto se ćuti o tome, oni bi odgovorili ‘ne vredi’. Sada ih delom i razumem zbog jer se i sami kao porodica osećamo nemoćno pred ovakvom vrstom brutalnog maloletnog nasilja , koje je ostavilo duboku traumu na naše dete , nadam se od sveg srca ne i trajnu .\nKao porodica , apelujemo na sve roditelje i njihovu decu , da prijave SVAKO maloletno nasilje , bez straha . JEDINO , ponavljam jedino tako postoji nada , da bezumno maloletno nasilje koje smo nažalost na svojoj koži doživeli moja ćerka i ja , bude adekvatno sankcionisano i sprečeno“.\nRoditelj pre 3 godine\nSve sto je Vuk naveo je tačno. Deca T. Stojadinovića (3 ćerke) su krajnje nekulturna, nevaspitana i napadna deca! Inače su i drugu decu (i mlađu i stariju) maltretirale po kraju, lupale šamare i provocirale, pa čak i dečake. Pozivam pravosuđe i policiju da dobro istraži slučaj, prikupi dokaze i pozove decu i roditelje (sve iz kraja) da dođu kao svedoci i posvedoče kako su se danima i nedeljama ta ista deca ponašala, jer takve osobe i roditelji se moraju zaustaviti.\nTuča pacova kakvu NIKAD niste videli (video)


U subotu popodne igra se većina utakmica 28. kola MAXtv Prve lige, a Osijek u svom Gradskom vrtu dočekuje Lokomotivu. Osječani su ove sezone oscilirali izvan svake mjere - nakon vrlo dobre jeseni, stiglo je katastrofalno proljeće, a nakon serije loših rezultata i još gore igre Osijek se bio našao u situaciji da mora strahovati za prvoligaški status. Poraz od Intera krajem ožujka bio je 'kap koja je prelila čašu' pa se uprava Osijeka zahvalila dotadašnjem treneru Biliću i kao spasitelja dovela Mršića - što se pokazalo kao pravi potez. Pod Mršićevim ravnanjem Osijek se preko Cibalie plasirao u finale kupa, a u zadnja tri prvenstvena susreta uzeli su sedam bodova (tri poklonjena, Varaždin) pa sada mirno čekaju kraj sezone. Paralelno s boljim igrama Osijeka stigle su i dobre vijesti iz uprave kluba koja je nakon zadnje skupštine počela rješavati brojne dugove koji, usput budi rečeno, još uvijek vise nad prvoligašem iz Gradskog vrta.\nLokomotiva je u drugoj polovini ožujka bila povezala nekoliko dobrih rezultata i u tom trenutku su Lokosi i njihovi stvarni vlasnici bili pomišljali da je moguće dohvatiti mjesto koje vodi u Europsku ligu, uz novinske natpise da bi za mlade talente Lokomotive bilo odlično iskustvo igrati u 'europi'... No nakon dobre serije stigla je i loša, a Lokomotiva je izgubila tri susreta za redom i zacementirala se u serdini tablice - da je Lokomotiva nekim slučajem dohvatila treće mjesto, mogao se dogoditi presedan svjetskih razmjera: jedan klub je mogao imati dvije momčadi u istom europskom natjecanju...\nS pobjedom u ovom susretu Osijek bi definitivno riješio pitanje ostanka u ligi, a najvjerojatnije mu je za taj cilj i bod dovoljan - sve će biti poznato prije utakmice jer Inter svoj odlučujući susret za ostanak u ligi igra dan prije ostalih!?! Osijek ima iskusniju momčad od Lokomotive, a Lokosi su talentiraniji - koja će kvaliteta ovoga puta presuditi, pogledajte na kanalu Arena 2.


Tako Mladi | B92 Blog\nS kim si, takav siMlade ptice ŠEGAerindol, ples pod vilinskom senkomFakultet seksističkih naukaKojekude SrbijoPut pod noge: Golija, Slovenija...:)#DigitalnaDiplomatijaJerusalimPanta rei\tMuzika| Umetnost| Život\tTako Mladi\nColin_bgd / 30.03.2012. u 14:28 Komentari: 7\nMalo sam se umorio od dnevno-politickih objasnjavanja (ali ne skroz, bice jos) tako da je ovaj blog relativno logican. Takodje, lista muzickih junaka i junakinja o kojima treba ostaviti po neku crticu ni priblizno nije stiklirana u potpunosti, pa je i to razlog da se pojavi ovo novo pisanije na tu temu...\nGrupa mladica koja se pojavljuje malo vise poznata sirim narodnim masama tamo negde '91/92 godine nije, na prvi pogled, ostavila neki veliki legat. Bili su preteca britpop pokretu, ali su se negde u toj Blur/Oasis guzvi malo bili izgubili, i srecom na njih su malo manje obracali paznju tako da su uspeli da urade ono sto su, pretpostavljam, hteli, a ne ono na sta su ih mediji primoravali. Nesrecne personalne promene su nekako preziveli, ali ja cu se ograniciti na taj period '92 - '94 kada su prva dva albuma i solidan broj singlova uneli jednu neverovatnu svezinu u kako je tada izgledalo malo posustalu, ali sa ove vremenske distance ipak vrlo agilnu rokenrol scenu Ujedinjenog Kraljevstva.\nVruce leto 1992 godine, i njihov prvi album, za mladi narastaj u Srbiji koji se jos uvek batrgao kroz nicim izazvani rat je pokazao da zivot drugde na planeti ne samo da nije stao, nego da se i svom zestinom nastavlja dalje. To sto smo mi konkretno bili otisli da se malo prosetamo po paklu (ne cigareta), nije znacilo da je svako imao tu samoubilacku zelju. Demoni su uvek i svugde prisutni, jedino je pitanje da li su nametnuti, kao oni koji su nas opsedali u to doba, ili licni, o kojima je gospodin Anderson pokusavao da prozbori koju rec.\nDa, koketiranje sa svim i svacim, gender-bender, drug abuse, prostitucija, seksualne perverzije, zivot na socijalnoj pomoci, zlostavljanja, klasne podele i ostala skrivalista nisu bila dovoljna da ne vidimo da se ispod svih socijalno-drustvenih komentara i muzickih ulja na platnu grupe Suede krije cista, licna, izvorna, neiskvarena emocija, koju ovaj svet gusi, davi, unistava, pokusava da obrise, pokusava da uprlja, ali koja uprkos svemu opstajava ispod nas, cini osnovne temelje nasih licnosti i njome se treba baviti, ali je ne trebamo ni u kom trenutku, ni u kojoj situaciji osudjivati i ocenjivati. To sve kao direktan nastavak filozofije Luconose koji se pojavio tamo negde tacno deset godina ranije '82, ali o kome jedan drugi put.\nSuede su i muzicki i tekstualno bili ispred svog vremena. Ponekad cak i previse. Istovremeno su odbijali da se odreknu svog konkretnog i ociglednog nasledja, i rusili su sve barijere ispred sebe. Nisu pokusavali da se dopadnu. Imali su preciznu potrebu da budu tacno to sto su bili, i tacno u to vreme. Za genijalnost je uvek potrebno dvoje, u ovom slucaju to su bili Anderson i Butler. Glas i gitara. Jin i Jang. Suvise pretenciozni da bi bili cool, suvise iskreni da bi bili ignorisani. Neverovatno kako se uvek kad treba pojavi tacno onaj koji treba da se pojavi. U redu, govorili su Suede svetu oko sebe, progutacete nas, ali nemojte imati iluzija da nismo svesni toga. Muzika Suede mi se ponekad cini kao prvi decji plac, kao urlik nemoci posle prvog udisaja vazduha koji brutalno i zauvek raskida vezu sa sigurnoscu majcine utrobe i baca nas bespovratno na djubriste istorije. Da li je slucajno sto su mnogi te prve polovine devedesetih zeleli da se uspu nazad 'gore' uz pupcanu vrpcu? Ali, u sustini, kad malo bolje razmislim nema mnogo sta o njima da se napise. Reci su i suvisne i nedovoljne u isto vreme. Suede muzika je kao slika, mozes samo da budes opcinjen. Identifikacija sa gotovo svakom pesmom je tako laka i prirodna, bez obzira da li se licni afiniteti i iskustva i bukvalno poklapaju sa onima o kojima pesma govori. Forma je licni izbor, sustina je zajednicka sudbina svih nas. Suede jos uvek mogu da pustim i da slusam sa istom emocijom kao kada sam imao dvadeset godina. Neko ce reci da su pesme pune patetike. Ja bih cak rekao prepune, da kipe od iste, ali i da su je na taj nacin pobedile. Ne treba se nikom rugati, samo treba otvoriti srce i za sebe i za druge... cak i ako jos uvek nismo probali da teramo zmaja iz nasih domova...\nSakrij replike | Pošaljite komentar Komentare je moguće postavljati samo u prvih 7 dana, nakon čega se blog automatski zaključava\tmyredneckself\nIdentifikacija sa gotovo svakom pesmom je tako laka i prirodna, bez obzira da li se licni afiniteti i iskustva i bukvalno poklapaju sa onima o kojima pesma govori. Forma je licni izbor, sustina je zajednicka sudbina svih nas.\nSuede jos uvek mogu da pustim i da slusam sa istom emocijom kao kada sam imao dvadeset godina. Neko ce reci da su pesme pune patetike. Ja bih cak rekao prepune, da kipe od iste, ali i da su je na taj nacin pobedile. Ne treba se nikom rugati, samo treba otvoriti srce i za sebe i za druge.\nnisam ja njih baš tako doživljavala. Muzički puls, s kojim sam se uskladila u tom teškom vremenu, davao je sve te nemirne, neiskazane stvari koje asociraju na neki, kao, heartbreak. fazon. Meni nikad nisu zvučali melodramatično, patetično, itd. Više mi je to bila muzika od emocija, kao katarza, preko potrebna pred kraj ludačkog dana, zapravo pravi beat za emocije, ništa više, a dovoljno.\nPa, oni, Krenberis, Tori Amos, Smits i Morisi, i slični, uz dobre stare, pomogli su mi da preživim ludo vreme, između ostalog. Saće neki da mi kažu, folirantkinja snobovska, ljuti zaheb (The asphalt world, odlična - višestrano )\nPreporuka: 1 / Link / Replika: 5 / Molimo vas da se ulogujete ili registrujete da biste mogli da šaljete komentare.\tloader\nViše mi je to bila muzika od emocija, kao katarza\nDa, apsolutno se slazem. Samo da pojasnim. Ovo ne treba se nikom rugati, nisam mislio rugati njima, nego mislim da su Suede izmedju ostalog hteli da kazu da se nicijim emocijama ne treba rugati, ma na kakvim osnovama bile zasnovane...\nThe asphalt world, odlična - višestrano\nPreporuka: 0 / Link / Molimo vas da se ulogujete ili registrujete da biste mogli da šaljete komentare.\t4krofnica\nthe Power of Suede\nnema mnogo sta o njima da se napise\nda znaš da nema:), a mrns je lepo obuhvatila vreme&emociju.\nkoketiranje sa svim i svacim\nRe: the Power of Suede\nZa ovo nisam kompetentan...\nPreporuka: 0 / Link / Molimo vas da se ulogujete ili registrujete da biste mogli da šaljete komentare.\tabrasax\nColin_bgdViše mi je to bila muzika od emocija, kao katarza\nOpčinjava,da. Da ne možeš drugo nego da uroniš u njihovu muziku i poeziju, u tu nadnaravnu neonsku atmosferu nabijenu sirovim slikama predgrađa i suterena, u odmetništvo tih stihova, više od usuda, nego od nekog prevratničkog stava, u silinu emocija sudbinski sučeljenim sa svim i slobodnim od svega... Patetika? Pa da :) Ma ja bih se složila i sa tobom i sa mrns i još ređala ovako do sutra, samo da ne otpakujem sve ono vreme neraskidivo ukodirano u njihove taktove.\nPreporuka: 0 / Link / Molimo vas da se ulogujete ili registrujete da biste mogli da šaljete komentare.\tbookbinder\nReci su zaista suvisne, predivna pesma, predivna muzika...\nPreporuka: 0 / Link / Replika: 0 / Molimo vas da se ulogujete ili registrujete da biste mogli da šaljete komentare.\tSakrij replike | Pošaljite komentar Colin_bgd\nGood Times, For a Change... (29)\nHit Meseca (219)\nKiparsko Pitanje (224)\nOrkestar u Plavom (42)\nJedva Cekam Da Se Svrsi Ljeto... (66)\nMatijin Venac (291)\nNemam Nista Da Prijavim Za Carinu... (9)\nAnti Kontra Blog (128)\nTeorija Zavere (224)\nA Vi Mucite Crnce...? (412)\nThese Songs of Freedom... (42)\nThe Crying Games (63)\nSit Gladan (111)\nGod Save The Queen (75)\nModri Ban (62)\nManchester, England, England... (59)\nIzborne Istine i Laži (104)\nOdbrana i Poslednji Dani (351)\nDruštvo (8)Kultura (6)Život (5)Umetnost (4)Roditeljstvo (4)Politika (4)Tehnologija (3)Obrazovanje (3)Porodica (3)Životni stil (3)\nĐorđe Bobićalbicillamikele9Velimir MladenovicKrugolina BorupFilip MladenovićexpolicajacRadovan Nastićloaderrazmisljam\nDanska pobednica 58. Pesme Evrovizije


Vesti online / Vesti / Srbija / Zaštitnici radnika ogrezli u luksuzu\nU jeku konfrontacije dva reprezentativna srpska sindikata s vlastima oko skorih izmena zakona o radu štetnih za radnike, u javnosti se pročulo kako sindikalne vođe putuju i druguju sa predstavnicima vlasti. Tako ih ni poplave nisu sprečile da za dve nedelje boravka na Međunarodnoj konferenciji rada u Ženevi spiskaju više od dva miliona dinara iz državnog budžeta, objavljuje dnevnik "Alo".\nO trošku države zajedno u Ženevu: Orbović, Čanak i Vulin\nLjudi koji su godinama vođe sindikate, prema rečima lidera Sloge Željka Veselinovića, dovode radnike u situaciju da im budu taoci jer se otvara prostor da država može "i da kupi i da uruši sindikate".\n- Obojica su članovi Socio-ekonomskog saveta u koji država godišnje ulije četiri miliona evra za razne seminare i edukacije. Primaju novac za članstvo upravnih odbora, pa mesečno mogu da zarade i 300.000 dinara, a tu su i putovanja i dnevnice. To je javni mito - ukazuje Veselinović za "Vesti".\nOn dodaje da je "lako državi da novcem podmićuje sindikalne vođe, da bi isto radili u sindikalnoj hijerarhiji i opstajali na poziciji".\n- SSSS ima 66.000 metara kvadrata na ekskluzivnim lokacijama koji izdaju ili prodaju, a grade i hotel u Vrnjačkoj Banji - otkriva Veselinović.\n- Ako ti ljudi imaju monopol toliko godina, šta onda reći o socijalnom dijalogu sindikalaca i poslodavaca? - pita Cvetanović u izjavi za "Vesti".\n- To je problem samo u ciganskoj Srbiji gde pričaju da sam muljao sa Ženevom. Izvršavao sam zadatak, a oni koji to pričaju neka me tuže MOR-u. Bruka je da ne znaju o čemu se radi kada je Srbija jedan od osnivača te organizacije - kaže Čanak za "Vesti". Orbović nije se odazivao na naše pozive.\nSRBIJA "Napad na Vulina je borba za privilegije"\nSubota 28.06.2014. 08:08\nSvašta može, ali da Vulin zastupa interese radnika, ili čak šta više da zastupa bilo čije interese, sem svojih...\nSubota 28.06.2014. 08:14\nНајважни Стуб Србскога Балкана су РАДНИЦИ И СЕЉАЦИ ЗЕМЉОРАДНИЦИ...........Морамо да Заштитимо Усавршимо и Унапредимо Најважни део наше Привреде..........+ ЖИВЕЛА МОЋНА СРБСА РАДНА САГА-ПОНОС ЧАСТ И СЛАВНА ИСТОРИЈА НАШЕ РАСЕ-НАШИХ УСЛУГА И ПРОИЗВОДА+\nSubota 28.06.2014. 09:53\nА за ову господу не важи принцип ротације? Мало ли је два мандата? Па кад је слатко не испушта им се! Наслеђивали су их. Први који их је купио поклањао је ту информацију следећем на власти а овај оном после њега....


Kanije Vest Drejk Kim Kardašijan svađa | Mondo Portal\n14.12.2018. | 20:43\nFoto: Gulliver/Getty Images/Mike Coppola, YouTube/Drake\nPrijateljstva među poznatima jednog dana jesu, drugog nisu, a posebno je sve to škakljivo u svetu repera koji se često međusobno i prozovu u pesmama. Takvo je i prijateljstvo Drejka i Kanijea Vesta, koji se jedan dan vole, drugi mrze, ali sada je sve otišlo na jedan potpuno novi nivo...\nU četvrtak je Kanije osam sati tvitovao na svom profilu o Drejku i tome kako reper želi da mu naudi. On je istakao da je Drejk uputio pretnje njemu i njegovoj porodici, pa ako mu se nešto desi u narednom periodu, da svet zna ko je odgovoran za to.\n"Zapretio si bezbednosti mene i moje porodice. Ostavi nas na miru", neki su od mnogobrojnih tvitova.\nPošto nikada nismo sigurni šta se dešava u Kanijevoj glavi, mnogi ovo nisu shvatili ozbiljno dok se u celu priču nije uključila i reperova žena Kim Kardašijan.\nOna je na svom Twitter profilu napisala:\n"Drejk. Nemoj nikada više da pretiš mom mužu ili našoj porodici. On je raskrčio put zbog kojeg ti postojiš. Moj muž je brilijantna osoba, najveći genije kojeg ja poznajem. Razbio je toliko granica, od muzike, preko scenografije, mode i kulture, i nastaviće da menja svet."\nSumnja se da je raskol između repera nastao kada je Drejk posumnjao da je Kanije otkrio njegovom rivalu, reperu Pusha T, da ima sina kojeg je krio od javnosti.\nNa sve ove tvitove porodice Vest-Kardašijan, Drejk je samo objavio u okviru Instagram story emotikone koji plaču od smeha.


Vreme - Samo se smejem\nVREME 749, 12. maj 2005. / POŠTA\nZnam da mi ne priliči da se prepucavam po novinama sa ljudima koji to ne zaslužuju, ali tek malo, istine radi, obavezan sam prema ljudima koji me znaju i poštuju kao glumca i vole moje uloge da odgovorim na ovo pismo gospodina Jeličića. Pokušaću to da uradim ne vređajući ga. On je pokušao mene da uvredi.\nPodsetiću čitaoce, ako je to moguće, ko je Jeličić. Dok se bavio filmskom kritikom, bio je poznat kao mrzitelj srpskog filma, pa mu ni Kusturičini i Paskaljevićevi filmovi nikada nisu bili omiljeni. Sada je službenik u distributerskoj kući Tuck, odakle se besomučno nastavlja propaganda američkog filma a uništavanje srpskog filma.\nNeću se baviti celim njegovim pismom i njegovim rođačkim odnosima sa ministrom kulture jer mislim da je normalno da ljudi imaju rođake. Odgovaram samo na deo koji se odnosi na mene. Ostali koji su pomenuti u pismu znaće sami da se "brane" .\nDakle, opravdana hajka protiv sadašnjeg direktora Filmskog srpskog centra, Milićevića, postoji, i to dobro organizovana. Profesionalno pripremljena. Rezultati te akcije se vide, a uskoro će dotični gospodin morati da ode sa mesta koje mu ne pripada. Ne volim da učestvujem u amaterskim akcijama. Ja imam status "istaknutog umetnika Srbije" i u skladu s tim se i ponašam. Profesionalno.\nFilmski srpski centar je koncipiran kao centar moći malog broja ljudi. Srđana Dragojevića i njegovih trabanata.\n"Nepotpisana nekolicina nezadovoljnika", kako kaže Jeličić u svom pismu, jesu: Slobodan Šijan, reditelj po mnogim anketama najboljeg filma ikada snimljenog u Srbiji – Ko to tamo peva, Gordan Mihić, možda najbolji scenarista koga Srbija ima, reditelj Darko Bajić, kultni reditelj generacije u kojoj su stasali glumci kao što su: Mira Joković, Žarko Laušević, Srdjan Todorović, Anica Dobra, Nikola Kojo, Zoran Cvijanović... Oni nisu "nekolicina nepotpisanih", već su oni deo istorije srpskog filma. Oni su i upravni odbor Asocijacije reditelja i scenarista. Nezadovoljan je i dobar deo Asocijacije producenata, kao i jedan deo samog upravnog odbora FSC-a. Ako se svi oni ne pitaju ko će biti na čelu Centra, onda još manje imaju pravo da se pitaju službenici u distributerskim kućama, kakav je Jeličić ili direktori nepostojećih i ruiniranih bioskopa, kao i bivši pirati koji su sada najveći borci protiv piraterije.\nŠto se tiče opaske gospodina Jeličića da sam bio na jaslama i cucli "Titovih, oktroisanih pa do Miloševićevih i DOS-ovih", moram mu reći da je jedina cucla koju sam sisao bila sisa ili vime sirotinjske koze koju je moj otac, pružni radnik, kupio i držao u podrumu, bojeći se Titovih komisija da nam je ne oduzmu. Ona nas je hranila. Još onda sam naučio da cenim dobru sisu.\nFilmove, počev od Belog odela, pa do poslednjeg debitantskog filma koji sam finansiram, Krojačeva tajna Miloša Avramovića, uvek sam snimao najvećim delom od svojih ličnih novaca. Nekada sam dobijao i pomoć Ministarstva, RTS-a i mnogobrojnih sponzora koji su cenili moj rad. Nikada nikome od filmskih radnika nisam ostao dužan kao producent.\nŠto se tiče optužbe da sam potplaćivao novinare, ako to iz konfuznog Jeličićevog pisma nisam pogrešno shvatio, mogu odgovoriti samo sledeće: da gospodina Jeličića smatram ozbiljnim čovekom, i ovu optužbu bih smatrao ozbiljnom i tužio bih ga sudu. Ovako se samo smejem.


Simptomi koji ukazuju na postojanje mioma | Ženske priče\nU nastavku teksta videćeš koji su to simptomi koji mogu ukazati na pojavu mioma.\nS obzirom da miomi mogu da izazovu uvećanje materice (uterusa), takođe mogu i da uzrokuju obilno ili bolno krvarenje tokom menstruacije.\nObilne menstruacije ne moraju značiti da nešto nije u redu ili da su se pojavili miomi na materici.\nMeđutim, ukoliko primetiš da su tvoji ciklusi postali veoma obilni, krvariš i preko uložaka i tampona, moraš mnogo češće nego inače da menjaš uloške, onda postoji verovatnoća da su u pitanju miomi. Svakako bi trebalo da se obratiš svom ginekologu ukoliko primetiš ovakvu promenu.\nProsečan menstrualni ciklus traje oko 28 dana, ali sve između 24 i 35 dana se smatra normalnim. Nepravilno krvarenje odnosni se na menstrualni ciklus koji traje duže od sedam dana i kada prođe manje od tri nedelje između početka jednog menstrualnog ciklusa i početka narednog ciklusa, takođe i ako dolazi do krvarenja između ciklusa ili do krvarenja nakon polnog odnosa.\nMiomi mogu izazvati i bol ili pritisak u predelu karlice, naročito ako su veliki, kao i bol u donjem delu leđa i u nogama.\nUkoliko primetiš da je potreba za odlaskom u toalet češća nego uobičajeno, moguće je da miomi vrše pritisak na bešiku.\nPored bešike, oni mogu vršiti pritisak i na debelo crevo i dovesti do zatvora i bola tokom rada creva.\nU slučaju da miomi rastu u blizini vagine ili grlića materice (cerviksa) neke žene mogu osetiti neprijatan bol i tokom seksualnog odnosa.\nRetko, miomi mogu dovesti do problema sa začećem ili do nemogućnosti začeća.\nPrema Svetskoj zdravstvenoj organizaciji (World Health Organization (WHO), smatra se da je par neplodan ako žena ne uspe da zatrudni nakon 12 meseci redovnog nezaštićenog seksualnog odnosa.\nMiomi mogu da izazovu neplodnost ako su veoma veliki ili submukozni kada rastu prema šupljini materice. U zavisnosti od njihovog tipa ili veličine, ponekad mogu sprečiti oplođenu jajnu ćeliju da se zakači za sluzokožu materice, ili mogu da blokiraju jajovod, otežavajući trudnoću.\nUkoliko primetiš neki od gore navedenih simptoma savetujemo da se obratiš svom ginekologu.\nKada postoji sumnja da su se pojavili miomi, tvoj ginekolog je taj koji će ustanoviti dalji tok lečenja. Međutim, ono što mi možemo da ti kažemo jeste koji pregledi se obavljaju kako bi se potvrdilo njihovo postojanje.\nU pitanju su: Ultrazvučni pregled (ultrazvuk), kao i eho histeroskopija (EGG) koji će pomoći u otkrivanju mioma materice. Ovo je takozvani napredni ultrazvuk gde se kontrastna tečnost ubrizgava u materičnu šupljinu kako bi se dobila detaljnija slika organa. U nekim slučajevima se takođe mogu koristiti magnetna rezonanca i kompjuterska tomografija (CT). Nema potrebe za preranim donošenjem zaključaka. Ukoliko obavljaš redovne ginekološke preglede, sve će biti pod kontrolom.


Sjednica IO KSRS: Podrška Igokei, predložen format takmičenja “13+1” u Prvenstvu BiH – Sport Centar Sjednica IO KSRS: Podrška Igokei, predložen format takmičenja “13+1” u Prvenstvu BiH – Sport Centar\nKakva je sudbina košarkaške lige BiH trebalo bi da bude poznato do kraja ove sedmice.\nNaime, danas je u BanjojLuci održana sjednica Izvršnog odbora Košarkaškog saveza Republike Srpske, uz prisustvo predstavnika po pet muških i ženskih klubnova iz RS koji se takmiče u Prvenstvu BiH.\nNa zasjedanju je pružena jednoglasna podrška šampionu BiH, Košarkaškom klubu Igokea, koji je zatražio da, zbog učešća u ABA ligi i FIBA Ligi prvaka, ne nastupa u prvom dijelu sezone, već da se takmičenju pridruži u Ligi 6 ili Ligi 8, u zavisnosti od formata takmičenja.\nPodsjetimo, Igokea se obratila KSBiH sa tim zahtjevom, na šta su nešto kasnije reagovala tri kluba koja predstavljaju BiH u ABA 2 ligi (Široki, Spars Realway i Sloboda), koji su takođe tražili da budu oslobođeni igranja prvog dijela sezone.\nProuzrokovalo je to burnu reakciju preostalih klubova, a prije nekoliko dana održan žrijeb je takmičarskih brojeva, kojem nisu prisustvovali predstavnici klubova iz RS.\n“Danas je održana sjednica Izvršnog odbora Košarkaškog saveza Republike Srpske, u proširenom sastavu, odnosno uz učešće predstavnika klubova iz Republike Srpske koji igraju u muškoj i ženskoj ligi BiH. Na sastanku je donesen jednoglasan zaključak da liga u muškoj konkurenciji, koja broji 14 klubova, bude u format ‘13 plus 1’, odnosno da se klub koji je prvak BiH i koji igra dva paralelna takmičenja, a u ovom slučaju to je Igokea, pridruži ligi BiH u drugom dijelu šampionata. Moram da napomenem da ne govorim samo o Igokei, već i na sve buduće prvake BiH koji budu igrali ABA ligu i takmičenje pod okriljem FIBA. Zaključili smo da se takav dopis pošalje Upravnom odboru KSBiH do petka, kako bi se klubovi pripremili za licenciranje i kako bi mogli da se prijave za ligu BiH. To je bio jedinstven stav svih i muških i ženskih klubova koji nastupaju u Ligi BiH, dakle govorimo o pet muških i pet ženskih ekipa”, rekao je za Mondo predsjednik Košarkaškog saveza RS Boris Spasojević.\nKakve su alternative ako se KSBiH ogluši o zaključke KSRS?\n“Razgovaralo se o više pravaca i alternativa, bilo je i raznih prijedloga i svaki klub je iz svog ugla predlagao neke varijante. Međutim, mislim da smo mi dovoljno ozbiljni i zreli ljudi i podstaknuti smo samo košarkaškim pristupom kao i ostali članovi Upravnog odbora KSBiH, tako da mislim da će se naći kompromis. Napominjem ponovo, nije ovo samo stvar Igokee, već svih budućih šampiona BiH pošto nije ni košarkaški ni sportski da se igraju tri utakmice u toku jedne sedmice. Mislim da je stav jasan, s tim da je pročitano i saopštenje Košarkaškog saveza HB, koji također imaju takav pristup. To je, faktički, dvije trećine bh. klubova, koji zagovaraju takav način igranja, a i sastanak u Sarajevu, koji je održan prije otprilike dva mjeseca, išao je u tom pravcu. Jedanaest klubova je potpisalo da je takav način takmičenja najprihvatljivi. Nije to, dakle, samo stav klubova iz KS RS već i nekoliko klubova iz Federacije BiH. To je jedino pravo i sportsko rješenje, mislim da će Upravni odbor KSBiH to tako i prihvatiti i da će Prvenstvo, koje je zakazano za 3. oktobar, nesmetano da se odvija.”\nkkigokeakosarkaski savez rs


Preduzetnici traže da im se otpišu kamate\n15.12.2011. / 8:45\nBEOGRAD, Preduzetnici u Srbiji koji godinama ne mogu da izađu iz začaranog kruga dugovanja prema državi, a takva je većina, nadu polažu u izmjene Zakona o poreskom postupku.\nVlada Srbije danas usvaja budžet\n15.12.2011. / 8:15\nBEOGRAD, Vlada Srbije danas će razmatrati prijedlog budžeta za ovu godinu.\nUsvojen Prijedlog odluke o privremenom finansiranju\n13.12.2011. / 14:24\nLIVNO, Vlada Livanjskog kantona u tehničkom mandatu usvojila je Prijedlog odluke o privremenom finansiranju budžetskih korisnika u prvom tromjesečju 2012. godine za šta je planirano 17.460.000 maraka.\nPovećati transparentnost u sistemu javnih nabavki\n14.11.2011. / 11:50\nBEOGRAD, Državni sekretar Ministarstva finansija Srbije Goran Radosavljević najavio je da će zakonskim novinama sve institucije koje se bave javnim nabavkama biti reformisane i ojačane radi povećanja transparentnosti u sistemu javnih nabavki.


Potpredsjednik budvanskog SNP-a kazao da je Budva "ujedinila Crnu Goru i bila inicijalna kapisla" za pad Đukanovićevog režima\n5559 pregleda\t15 komentar(a)\nDuletić, Foto: SNP\nSocijalistička narodna partija (SNP) će učiniti sve kako bi se u najkraćem roku formirala vlast u Budvi, poručio je potpredsjednik budvanskog odbora te partije, Miloš Duletić.\n"Budva je ujedinila Crnu Goru i bila inicijalna kapisla za pad višedecenijskog diktatorskog režima Mila Đukanovića, koji je ovaj grad opustošio, kako materijalno tako i moralno. Isto tako Budva i njena aktuelna vlast će se ubrzo dogovoriti na zadovoljstvo svih, kako bi grad mogao da funkcioniše i počeo pripreme za turističku sezonu koja je veoma bitna, kako za građane tako i za Opštinu Budva", saopštio je Duletić.\nSNP-u je, kako je kazao, od izuzetne važnosti da se vlast što prije formira i da lokalni parlament što prije izglasa upravne odbore preduzeća, kako bi se postavili direktori i radnici počeli redovno da primaju plate.\n"SNP će kao stožer ove vlasti i najveća žrtva diktatorskog režima Mila Đukanovića, učiniti sve kako bi se tri subjekta u najkraćem roku dogovorila o formiranju vlasti u Budvi, a da bude prihvatljivo za sve", zaključio je Duletić.\nSNP BudvaBudvaMiloš Duletić\n19.09. 15:23 h\t449\t49217\n19.09. 15:35 h\t288\t47507\n19.09. 10:17 h\t1291\t44334\n19.09. 16:15 h\t90\t38082\n19.09. 11:31 h\t34186


Poljska u skupini\nSlovačka u skupini\nAmerički Kup (ž)\nEP grupa A\nEP grupa B\nEP grupa C\nEP grupa D\nITF (m)-Genova parovi\nITF (m)-Grasse parovi\nITF (m)-Tulsa parovi\nITF (ž)-Denain parovi\nITF (ž)-Figueira Da Foz parovi\nITF (ž)-Jonkoping parovi\nITF (ž)-Nottingham parovi\nITF (ž)-Sumter parovi\nSP Para hokej-pobjednik\nPrvenstvo Afrike (ž)\nUS Open-tko će biti bolji-1.serija\nOd 1. lipnja otvorena je sezona lova na 1.000.000 besplatnih okretaja. Započni lov na sjajne nagrade koje te očekuju u Casinu PSK uz stotine atraktvnih igara!\nZa uplatu i ulog u vrijednosti od minimalno 100 kuna, osvajaš 50 besplatnih okretaja u našim najnovijim igrama providera Playtech! Besplatne okretaje možeš osvojiti jednom dnevno.\nPriključi se igri jer zalihe su ograničene i brzo nestaju!


Malobrojni rudari odustaju, drugi i dalje u jami Stranjani | Novinska agencija Patria\nObjavljeno u kategoriji BiH na 09.10.2019 16:22:00\nMalobrojni rudari odustaju, drugi i dalje u jami Stranjani\nZENICA, (Patria) - Skoro sedamdeset rudara Združenog društva Rudnici mrkog uglja Zenica prenoćilo je sinoć u jami Stranjani i odbijaju i dalje izaći. Već je drugi dan kako rudari u jami protestuju, a i Hitna pomoć je imala nekoliko intervencija.\nKako je na licu mjesta vidljivo tri rudara napustila su štrajk i pogon jame Stranjani. Oni će, kako je Uprava Rudnika Zenica ranije i najavljivala, odustati od tužbe i prelaze raditi u jamu Raspotočje.\nRanije je direktor Rudnika Zenica Edin Pašić kazao kako je odlučeno da se rudari ove jame preraspodijele u Staru jamu i Raspotočje, a Stranjani zatvore, međutim, s ovom odlukom rudari se ne mire.\nPredstavnici Stranjana jutros su, kako su i najavili, podnijeli tužbu za doprinose od 2009. godine, te krivičnu prijavu za rukovođenje od 2009. godine, za koje smatraju da ih je ugušilo i dovelo do zatvaranja jame.


Sony će proizvoditi više PS4 konzola kao odgovor na nedostatak PS5 - Benchmark\n20. јануара 2022. 10:28\nSony će proizvoditi više PS4 konzola kao odgovor na nedostatak PS5 – Benchmark\nŠtaviše, igrači koji žele PS5, ali sada kupuju PS4 kao kompromis, uvek će biti u milosti ili nemilosti kompanije – da li će Sony odlučiti da objavi novi naslov za obe konzole ili ne. Trenutno, igre koje nisu objavljene za više platformi uključuju Demon Souls, Returnal, Ratchet & Clank: Rift Apart i Final Fantasy VII Remake: Intergrade. Nedostatak čipa može dati Sony-ju dodatni podsticaj da za buduće PlayStation igre napravi unakrsnu generaciju, ali AAA izdanja takođe usporavaju zbog kašnjenja povezanih sa pandemijom.\nU dubinama svemira, otkriveno nešto sasvim novo – Vesti\nSAMSUNG OPOVRGAO GLASINE: Ne ložite se, sve ide po planu – Exynos 2200 stiže tačno kad treba – Smartlife


Ranđelović: SDP Srbije snažno podržava donošenje zakona koji imaju za cilj borbu protiv korupcije – SDP Srbije\nGostujući u emisiji „150 minuta“ na TV Prva, prof. dr Nebojša Ranđelović, državni sekretar u Ministarstvu prosvete, nauke i tehnološkog razvoja, govoreći o antikoruptivnim propisima, istakao je da je zakonodavstvo u Srbiji u većini segmenata prilagođeno evropskim standardima.\nKao primer, naveo je Zakon o lobiranju kao jedan od najboljih pokazatelja namere države da se ozbiljno posveti borbi protiv korupcije.\nSDP Srbije snažno podržava donošenje svih zakona koji imaju za cilj odlučnu, jasnu i nedvosmislenu borbu protiv korupcije, jer jedino tako možemo ostvariti sve one vrednosti na kojima se zasniva socijalna demokratija i zdravo društvo u njoj.


TUGA OD FUDBALA I RADOST PARTIZANA U 89. MINUTU Leonardo spasao sezonu\nB. O. | 17. 09. 2016 - 19:54h\n| Komentara: 102\nFudbaleri Partizana su, u ne baš naročito kvalitetnom 152. prvenstvenom derbiju, savladali Crvenu zvezdu sa 1:0, uz gol Leonarda u 89. minutu. Time su crno-beli posle 9. kola smanjili prednost najvećeg rivala na šest bodova, pa je "sezona spasena".\nOvoga puta nije bilo mnogo šansi, ali jeste dosta uloženog truda. Partizan je bio konkretniji, za to je i nagrađen golom za pobedu, ali treba istaći i da se taktika nije isplatila gostima, koji su, zadovoljni pozicijom na tabeli, pokušali da defanzivom dođu do rezultskog uspeha. U toj nameri nisu uspeli.\nČitavo prvo poluvreme proteklo je u jednoj klasičnoj ovdašnjoj fudbalskoj predstavi, u kojoj su se ispitivale snage rivala, tražila rupa u odbrani, ali je malo toga bilo za aplauze. Svakako da je u takve situacije spadala lepa, uigrana akcija crno-belih prilikom slobodnog udarca, no završnica nije bila kako su se domaćini nadali.\nZvezda je prvi šut ka golu suparnika uputila tek u 29. minutu, ne i dovoljno precizno i snažno da bi došla do vođstva. Njen rival je bio za nijansu konkretniji, ali mu se to isplatilo tek u završnici meča.\nNa tribinama je bilo krcato, kao u neka prethodna vremena, uprave dva kluba su se ljubazno pozdravljale, a navijači bodrili svoje ljubimce prilično glasno, kao da je meč poslednjeg, a ne devetog kola.\nU drugom poluvremenu, osvežena ekipa Partizana posle ulaska Stevanovića umesto Mihajovića, zaigrala je još ofanzivnije. Imala je nekoliko solidnih prilika za vođstvo, i jednu pogođenu prečku od strane razigranog Đurđevića, ali se činilo da će do kraja meča mreže ipak mirovati.\nA onda, šok za goste, a erupcija oduševljenja na "jugu". Leonardo je u 89. minutu dao gol iz lepog "skok-šuta", posle dodavanja Saše Ilića i asitencije Đurđića glavom, na čemu im svaka čast. Takvi potezi i priliče derbiju, koji je do tog momenta, ako ne računamo pojedine minute Partizanove inicijative, ipak bio ispod nivoa koji je publika priželjkivala.\nNa kraju su se, sa pravom, radovali konkretniji. Crno-beli, koji su savladali najvećeg rivala, prišli mu na šest bodova zaostatka i zadali mu zadatak - da proba da se revanšira 1. marta 2017, kada će Crvena zvezda biti domaćin. A do tada, još mnogo toga nas čeka u našem fudbalu.\nSuperliga Srbije, 9. kolo - 152. "večiti derbi\nStadion: Partizan Gledalaca: 30.000 Sudija: Milorad Mažić\nPartizan: Kljajić, Vulićević, Balažic, Milenković, Miletić, Luiz, Jevtović, Mihajlović (od 45. Stevanović), Leonardo, Božinov (od 67. Đurđić), Đurđević (od 77. Ilić)\nCrvena zvezda: Manojlović, Ristić, Le Talek, Luković, Petković, Poletanović, Donald, Srnić (od 85. Anđelković), Ruiz, Kanga, Vijeira (od 70. Plavšić)\nDžajić: Zvezda je na pravom putu da ponovo postane ono što je nekad bila\nZvezda je izgubila dva derbija, a po Pravilima…\nCrno-beli deo Srbije slavi novi trijumf Partizana u "večitom derbiju" (1:3), drugi od tri odigrana u ovom prvenstvu, ali činjenica da crno-beli ni u onom…\nJOŠ OD MANCEA SE OVO NIJE DESILO Leonardo…\nPartizanova sila iz Brazila Leonardo da Souza je golovima u 154. večitom derbiju srušio Zvezdu na njenom stadionu (3:1), čime je na trenutak stao rame uz rame…\nDAN ZA EVROPSKI DERBI Zvezda može na plus 12,…\nFudbaleri Partizana dočekuju Crvenu zvezdu u 156. prvenstvenom večitom derbiju od 18 časova i duel dva naša najveća kluba dolazi za kraj jesenjeg dela…\nSVETLA I TAMNA STRANA DERBIJA Leonardo…\nFudbaleri Partizana savladali su Crvenu zvezdu kao gosti sa 3:1 u 154. večitom derbiju, izjednačili se na tabeli Superlige na startu plej-ofa i zakuvali borbu…\nPARTIZANOVO SLAVLJE Bakljade, crno-bela žurka…\nFudbaleri Partizana pobedili su Crvenu zvezdu kao gosti sa 3:1 u 154. večitom derbiju, izjednačili se na tabeli Superlige na startu plej-ofa i zakuvali borbu…\nPovezane teme: FK Partizan , FK Crvena zvezda , Večiti derbi , Superliga Srbije


Dvojac pucao na Sokocu pa uhapšen - BIGportal.ba\nDvojac pucao na Sokocu pa uhapšen\n5 Avgusta, 2019 5 Avgusta, 2019 087\nPolicija na Sokocu uhapsila je osobe B.D. /26/ i B.M. /29/ zbog sumnje da su prijetili i pucali u vazduh iz vatrenog oružja, saopšteno je iz Policijske uprave Istočno Sarajevo. Navedene osube su osumnjičene da su u subotu upućivale prijetnje i pucale u Ulici Sime Drljače na Sokocu. Na osnovu…\nPolicija na Sokocu uhapsila je osobe B.D. /26/ i B.M. /29/ zbog sumnje da su prijetili i pucali u vazduh iz vatrenog oružja, saopšteno je iz Policijske uprave Istočno Sarajevo.\nNavedene osube su osumnjičene da su u subotu upućivale prijetnje i pucale u Ulici Sime Drljače na Sokocu.\nNa osnovu naredbe Osnovnog suda u Sokocu i saglasnost tužioca Okružnog javnog tužilaštva, izvršeni su pretresi na više lokacija i tom prilikom pronađena veća količina oružja i municije različitog kalibra.\nKako je saopšteno iz PU Istočno Sarajevo, dvojac je osumnjičen da je počinio krivična djela ugrožavanje sigurnosti, nedozvoljena proizvodnja i promet oružja ili eksplozivnih materija, nasilničko ponašanje i izazivanje opšte opasnosti.\nNakon dokumentovanja predmeta protiv ovih lica biće podnesen izvještaj o navedenim krivičnim djelima.\nMimco Alif: električni SUV iz Malezije\nTri osobe povrijeđene u sudaru traktora i kamiona\nTim: Htio sam da se potpuno udaljim od tenisa\nKrajinović počistio Londera, sad sa Fonjinijem\nZvanično – 12 velikana formira Superligu!\nFauči: Imaćemo odluku u petak


Amerika uvela sankcije i firmi Novi Pazar Put – Sandzaklive.rs\n3 2,540 2 minuta čitanja\nIz Ministarstva finansija Sjedinjenih Američkih Država (US Department of the Treasury) saopćili su koje pojedince i kompanije iz Srbije, sa Kosova, Hrvatske i Bugarske će sankcionisati zbog nezakonitih aktivnosti.\nRiječ je o sankcijama zbog organizovanog kriminala i korupcije za koje su napomenuli da se njima urušava vladavina prava. Među sankcionisanima su Zvonko Veselinović i Milan Radoičić za koje beogradski mediji navode da su biznismeni bliski vladajućoj Srpskoj naprednoj stranci (SNS) Aleksandra Vućića.\nSpomenuto američko ministarstvo je Veselinovića istaklo kao “notorno koruptivnu ličnost” koja se bave švercom, trgovinom narkotika i ilegalnom trgovinom oružja na području Kosova i Srbije. Predstavljen je kao čelnikom organizovane kriminalne grupe koja se bavi navedenim nezakonitostima.\nNavdeno je da su se Zvonko i njegov bratk Žarko Veselinović dogovarali s političarima kako bi im pomogli da pobjede na izborima, a to je značilo i finansiranje aktivnosti kandidata na izborima. Tvrdi se da su zauzvrat imali poslovne benefite, a da ih pri tom ne kontroliše vlast u Srbiji.\nFirma Zvonka Veselinovića, koju dijeli sa Milanom Radoičićem, “Novi Pazar put“ koja se našla takođe pod sankcija SAD, od početka 2020. godine u prosjeku je dobijala bar jedan posao mjesečno na tenderima, a u gotovo svim slučajevima bila je jedini ponuđač, pokazalo je istraživanje portala Nova.rs.\nNa listi sankcionisanih su i:\nNa listi sankcionisanih kompanija su;\nInkop Ćuprija sa sjedištem u Srbiji;\nCivija Komerc sa sjedištem u Srbiji;\nS.Z.T.R. Prizma sa sjedištem na Kosovu;\nFerari preduzeće sa sjedištem na Kosovu;\nBetonjerka sa sjedištem u Srbiji;\nDolly Bell sa sjedištem u Srbiji;\nNovi Pazar Put sa sjedištem u Srbiji;\nKristal sa sjedištem na Kosovu;\nNautikacentar sa sjedištem u Hrvatskoj;\nRad Zvecan sa sjedištem u Srbiji;\nRadule sa sjedištem na Kosovu;\nMarkom Metal Commecre sa sjedištem u Srbiji;\nMetal Robna kuća u Srbiji;\nP.T.P. Metal sa sjedištem na Kosovu;\nRobna kuća Metal na Kosovu;\nFarma izvor sa Kosova;\nInter Blue sa sjedištem na Kosovu;\nBabudovac B.I. sa Kosova;\nGarac Inžinjering iz Bugarske;\nRadovan Radić B.I. Group sa sjedištem na Kosovu.\nPodsjećamo, već nekoliko mjeseci američka administracija najavljuje sankcionisanje pojedinaca i organizacija na Zapadnom Balkanu, prenosi Klix.ba.\nBiH: Tri osobe poginule u stravičnoj saobraćajnoj nesreći\nSamo amerika može da zavede red nad narastajucom i nabujalom fašisoidnom desnicom u srbiji .i,da se vrati dostojanstvo čovjeku, i onima što vole ljude,koji ne prave razliku na osnovu porijekla.rase,vjere i nacije…\nE vala su baš dobro pogodili za njih…,svi se zale na njih otkako je Veselinovic preuzeo ovu firmu i dove nekog Aleksandra Grbovic za direktora…pravi bsnditi,pinasaju se kao drzava u drzavi. Kazu da su im cijene i po 70-80 % skočile odkako su oni tu. Drze jednostavno monopol u ovom dijelu Srbije i rade sta hoce. I Drzava to sve mirno gleda. Ktastrofa kedna. Uporedite samo cijdne kada je AD Put bio u vlasnistvu Micića i sad…to je kazu jedna prava pljačka.\nZaboravili su privatnu sektu izus,iz novog pazara.


On je dodao da bi lično volio da tako nešto postoji, ali ne postoji.\nGovoreći o mostu “Ljubovija-Bratunac”, Dodik je ocijenio da je to odličan projekat oko kog se uvijek okupljaju Srbija i Republika Srpska, jer Drina nikada nije shvatana kao granica.\n“To moraju da znaju svi koji to komentarišu. Drina za nas nikada nije bila granica. Ona ostaje formalno, fizički tu, ali u našim srcima nikada nije bila granica, pa neka se ljuti ko koliko hoće. To je neprirodna priča kojom je postavljena granica između srpskog naroda u nastojanju da se održi neka priča o BiH”, rekao je Dodik.\nPredsjednik RS-a je poručio da BiH nikada nije ni postojala kao država, već kao društvo.\nDodik je zaključio da će i ubuduće, kao i do sada, zastupati građane RS-a ispred kojih stoji, iako mu to donosi izolaciju i sankcije.\nObjavio: Pon, 05/06/2017 - 07:13


Priveden Predrag Bubalo i još sedam osoba – Nadlanu.com\nPriveden Predrag Bubalo i još sedam osoba\nObjavljeno 14. juna 2013. / 18:04:46\nBivši ministar privrede Predrag Bubalo i još sedam osoba lišeno je danas slobode zbog sumje da su zloupotrebili službeni položaj prilikom prodaje paketa državnih akcija u Luci Beograd, čime je država oštećena za više od 5,5 miliona evra, rekao je direktor policije Milorad Veljović.\nVeljović je, na konferenciji za novinare u Palati “Srbija”, rekao da je osumnjičenima određeno policijsko zadržavanje do 48 sati i da su sprovedeni u Tužilaštvo gde će ih saslušati zamenik tužioca za organizovani kriminal.\nSlobode su, osim Bubala, lišeni i bivši direktor Agencije za privatizaciju Miodrag Đorđević (58), bivši izvršni direktor te agencije Goran Mrđa (43), bivši direktor Centra za tržište kapitala u toj agenciji Aleksej Misailović (44), bivši direktor Akcijskog fonda Srbije Aleksandar Gračanac (49).\nSlobode su lišeni i bivši direktor Sektora za analizu, pripremu i organizaciju prodaje u Akcijskom fondu Jasmina Dragutinović (43), bivši direktor Privrednog društva Luka Beograd AD Miroslava Drobac (69) i bivši finansijski direktor tog privrednog društva Dušan Kosovac (66).\n“Zadatak državnih institucija je da štite interese države, međutim činjenjem i nečinjenjem i zloupotrebama omogućeno je da paket državnih akcija u iznosu od 41 odsto bude prodat po znatno nižoj ceni od realne čime je država oštećena za iznos veći od 5,5 miliona evra”, rekao je Veljović.\nBubalo je bio ministar privrede i privatizacije 2005. godine kada je privatizovana Luka Beograd. Bivši ministar za ekonomske odnose s inostranstvom i ministar privrede i privatizacije Bubalo (59) je član Demoraktske stranke Srbije od 2002. godine.\nSavet za borbu protiv korupcije je 14. maja 2010. podneo Višem javnom tužilaštvu krivičnu prijavu protiv 17 osoba zbog sumnje da su u nezakonitom postupku preuzimanja akcija Luke Beograd, državi naneli štetu od najmanje 21 milion evra. Među tim osobama su Milan Beko i Predrag Bubalo. Bubalu se stavlja na teret da je izvršio krivično delo zloupotrebe službenog položaja.\nOn je, kako piše u prijavi, propustio da obavesti vladu i predsednika vlade o stvarnoj vrednosti akcija Luke koja, prema preliminarnoj proceni Instituta ekonomskih nauka iz juna 2005. godine, iznosi 22, 23 evra po jednoj akciji. Umesto toga, Bubalo nije kontrolisao rad Akcijskog fonda i nije izvršio nadzor prodaje akcija, što je dovelo do toga da “Vorldfin S. A.” iz Luksemburga preuzme 92,7 odsto akcija “Luke Beograd” po ceni od 800 dinara po akciji, čime je državi naneta šteta od 21 milion evra.\nBubalo je saslušavan u policiji još 2011. po nalogu tužilaštva u okviru pretkrivičnog postupka za “Luku Beograd”. Kako je početkom februara 2013. godine objavio Kurir, Bubalo je saslušan u policiji a operativcima Radne grupe Uprave kriminalističke policije rekao je da u privatizaciji Luke Beograd nije urađeno ništa nezakonito.\nRođen je u Vladičinom Hanu, a doktorirao je na Pravnom fakultetu u Novom Sadu. Od 1977. radio u livnici “Kikinda”, gde je bio komercijalni direktor i direktor predstavništva u Pekingu d 1996. do 2000. godine.\nOd aprila 2002.bio je generalni direktor Livnice. Za vreme njegovog mandata na bazi socijalnog programa, uz velike otpremnine, otpušteno je 1.714 radnika, od čega je njih 1.400 otišlo dobrovoljno.\nAdvokat: Bubala terete za zloupotrebu službenog položaja\nBranilac Bubala Zoran Ateljević rekao je Tanjugu da Bubalo nije saslušavan u policiji, gde mu je uručeno rešenje o zadržavanju od 48 sati, odakle je prevezen u Tužilaštvo za organizovani kriminal, pred kojim će izneti svoju odbranu.\nBubalo se, prema krivičnoj prijavi policije, tereti da je zloupotrebio službeni položaj, jer je kako je rekao adovkat, navodno propustio da vrši nadzor prilikom prodaje akcija LUke Beograd koje su prodate za manju vrednost od ekonomske.\nAdvokat je istakao da se Bubalo ne tereti za korupciju već za nečinjenje.\nMilorad Veljovićpredrag bubaloprivođenje\nOtkriven novi deo ljudskog tela\nIdealan prvi sastanak za svaki horoskopski znak\nPRIVREMENA ZAMENA: Veljović na čelu Uprave kriminalističke policije\nVeljović: Procena o Paradi narednih dana